text:
‘Tonse timakonda mpira’
Malembo oyera amati wapeza mkazi wapeza chinthu chabwino. Aston Gondwe, muulutsi wa mapulogalamu kuwailesi ya Voice of Livingstonia, adati adawatsimikizadi mawuwa pomwe adakumana ndi njole yake Edyth Kayira.
Aston, yemwe amachokera m’mudzi mwa Chilerawana, T/A Mkumbira m’boma la Nkhata Bay, adakumana ndi wachikondi wake Edyth, wochokera m’mudzi mwa Vumo, T/A Nthalire ku Chitipa, pomwe adali kugwira ntchito ku Mzuzu Hotel m’chaka cha 2009.
Edyth adafotokoza makumanidwe awo kuti uku kudali kukumana koyamba pomwe iwowa adayamba kucheza, koma za ntchito monga onse okhala atolankhani.
Edyth adati iwowa adayamba kukumana kwambiri ku Mzuzu Stadium komwe onse amakhala akukaonerera mpira.
“Ine ndimakonda mpira ndiye ndimapezeka kuti ndapita kumpira kuja, kenako tidakumana. Tidayamba kucheza kwambiri makamaka poti tonse timakonda mpira,” adafotokoza Edyth.
Edyth adati patatha miyezi ingapo Aston adamuuza mawu achikondi koma iye adali asadapange chiganizo kuti amulole kapena ayi ndipo adamuuza Aston kuti akaganize kaye.
Ngakhale Edyth adapanga chomwechi iye adali atagwa m’chikondi ndi Aston kuchokera tsiku lomwe adakumana kuhotela.
“Koma mnyamata ameneyu akhoza kukhala mwamuna wabwino,” amenewo adali maganizo a Edyth atangomuthira diso Aston.
Koma Aston atamuuza za chikondi chake pa iye, Edyth zidamutengera pafupifupi mwezi kuti amulole mnyamata amene pano adamanga naye banja m’chaka cha 2012 ndipo adabereka naye mwana mmodzi, Uchizi, yemwe adabadwa mu 2013.
“Ndidaona kuti Aston adali ndi makhalidwe amene ndinkafuna mwa mwamuna woti ndimange naye banja. Aston samwa mowa komanso ndi munthu womvetsetsa,” adatero Edyth.
Atson adati iye alibe mawu omwe angafotokozere za momwe amamukondera Edyth chifukwa palibe liwu ngakhale limodzi lomwe lingatero.
« It’s time we fully funded our elections Charity begins at home »


c: text/html

text:
Choti Choti Khushiyan Episode 32 – Geo Tv, Choti Choti Khushiyan Episode 32 – 17th December 2013 – Geo Tv, Watch Choti Choti Khushiyan Episode 32 – Geo Tv, Choti Choti Khushiyan Episode 32 By Geo Tv, Pakistani Tv Drama Choti Choti Khushiyan Episode 32 – Geo Tv, Choti Choti Khushiyan Episode 32 in high qualtiy – Geo Tv.
TunePK Full
Dailymotion Videos
choti choti khushiyan epi 32.
choti choti khushiyan episode 32 geo tv.
Choti Choti Khushiyan Episode 32 – 17th December 2013.
Choti Choti Khushyian Episode 32 Full.
Choti Choti Khushyian Episode 32 in high quality.

robotstxt: allowed

filter: keep


text:
Chiyembekezo chachikuluPamene misika yafodya ikuyembekezeka kutsegulidwa Lolemba lino, alimi ena ati ali ndi chikhulupiriro kuti mitengo ya chaka chino ikhala yabwino.
Alimiwo ati izi zili chomwecho chifukwa chaka chino alimi akolola fodya wocheperako kusiyana ndi chaka chatha.
Mkulu wa bungwe loyang’anira za fodya la Tobacco Control Commission (TCC), Dr Bruce Munthali, wati msika wa fodya wa Lilongwe autsegulira Lolemba, wa Limbe ku Blantyre pa 28 Malichi, wa Chinkhoma pa pa 2 Epulo ndipo wa Mzuzu pa 16 Epulo.
“Chaka chino kuli makilogalamu 151.5 miliyoni, poyerekeza ndi 237.171 omwe adalipo chaka chatha.
“Maiko amene amagula fodya kuno amafuna makilogalamu a pakati pa 150 miliyoni ndi 160 miliyoni,” adatero Munthali.
Mlimi wa mbewuyi, Anthony Julius wa m’boma la Phalombe, wati akuyembekeza kuti kuchepa kwa fodya chaka chino kuchititsa kuti mitengo ikhale bwino.
Iye watero pounikira popeza nzeru za malonda zimalondolera kuti malonda akachepa wogula n’kuchuluka, ogula amapikisana pa mitengo.
“Anzanga ambiri sanalime fodya chaka chino chifukwa cha mitengo yotsika ya chaka chatha. Enanso adandaula kuti msika udatenga nthawi yaitali moti ndalama zochepa zomwe adapeza zidathera kumsika komweko,” adatero Julius.
Mlimi wina Andrew Magodi wa ku Phalombe komweko adati nayenso chiyembekezo n’chachikulu.
“Tikuyembekeza kuti mitengo ya chaka chino ikhala bwino kuposa chaka chatha chifukwa ambiri sanalime chaka chatha ndipo yemwe alipo ndi wapamwamba,” adatero Magodi.
Koma Munthali adakana kunenapo kanthu ngati mitengo ikhale bwino chaka chino kapena ayi.
Fodya ndi mbewu imene dziko lino limadalira kwambiri pogulitsa kunja mwakuti K6 mwa K10 iliyonse yolowa m’dziko muno imadzera kumalonda a fodya.
Padakali pano kampani yoyendetsa msika wa fodya ya Auction Holdings Limited (AHL) yati pali zingapo zimene alimi ayenera kutsata msika akautsegulira.
M’chikalata chomwe kampaniyi idatulutsa m’sabatayi, AHL idati alimi asanamutumize fodya wawo kumsika ayenera kufufuziratu tsiku limene fodya wawo akuyenera kudzafika kumeneko.
Chikalatacho chidatinso alimi ayenera kuonetsetsa kuti ali ndi zitupa zoyenera kuchokera ku TCC zosonyeza kuchuluka koyenera kwa fodya amene amayenera kulima.
Icho chidatinso alimi ayenera kupereka ku kampaniyi ndondomeko yolondola ya banki yawo.
Ndipo pozindikira kuti nyengo yogulitsa fodya yayandikira, bungwe la kafukufuku wa ulimi la Agriculture Research and Extension Trust (Aret) lidaphunzitsa alimi 35 kwa Kabwazi m’boma la Dowa momwe angasankhire fodya kuti akagulitse fodya wawo pamitengo yabwino.
Mmodzi mwa alimi omwe anaphunzitsidwawo, Lenard Mwalanga wochokera m’mudzi mwa Kamangazula m’bomalo, adati maphunzirowo adawatsegula m’maso.
Koma iye anandaulapo kuti akawalala akuwabera fodya muzigafa.
“Tili ndi chikhulupiliro kuti fodya wathu tizipanga naye ndalama zochuluka kwabasi. M’mbuyomu timangodinda mabelo athu osasiyanitsa masamba chifukwa chopanda upangili ngati omwe talandira panowu.
“Komabe ngakhale tili ndi chimwemwe chotelechi, pali vuto lina lalikulu lomwe tikusowa nalo mtendere.
“Akumatibera fodya woumauma muzigafa kotero tayamba kumagona ndi fodya m’nyumba,” adatero Mwalanga.


text:
Kodi Nambala ya 666 Imatanthauza Chiyani?
Yankho la m’Baibulo
M’buku lomaliza la m’Baibulo, nambala ya 666, ikuimira nambala kapena kuti dzina la chilombo cha mitu 7 ndi nyanga 10, chomwe chikutuluka m’nyanja. (Chivumbulutso 13:
Dzinali lili ndi tanthauzo. Mayina amene Mulungu amapereka amakhala ndi tanthauzo. Mwachitsanzo iye anapereka dzina kwa mtumiki wake kuti akhale Abulamu lomwe limatanthauza “Tate Wokwezeka.” Kenako anam’patsa dzina lakuti Abulahamu lomwe limatanthauza “Tate wa Mitundu Yambiri.” Pa nthawi imeneyi Mulungu anamulonjeza kuti adzakhala “tate wa mitundu yambiri.” (Genesis 17:5) Mofanana ndi zimenezi, chilombochi Mulungu anachipatsa dzina kapena kuti nambala ya 666 n’cholinga choti zitithandize kumvetsa makhalidwe a chilombochi.
Nambala ya 6 imaimira chinthu choperewera. Nthawi zambiri manambala otchulidwa m’Baibulo amaimira zinthu zina zake. Mwachitsanzo nambala ya 7 imaimira chinthu chokwanira kapena chinthu chabwino. Ndipo nambala ya 6 yomwe ndi yoperewera poyerekezera ndi nambala ya 7, ingasonyeze kuti chinthu chinachake ndi chosakwanira kapena choperewera m’maso mwa Mulungu. Nambalayi ingaimirenso anthu amene ndi adani a Mulungu.
Kubwereza katatu kumatanthauza kutsindika. Baibulo nthawi zina limatsindika nkhani inayake poitchula katatu. (Chivumbulutso 4:8; 8:
Chizindikiro cha chilombo
Baibulo limanena kuti anthu amalandira “chizindikiro cha chilombo” chifukwa chakuti amachitsatira “pochita nacho chidwi,” mpaka amafika pochilambira. (Chivumbulutso 13:
Kodi anthu akuikidwa bwanji chizindikiro cha chilombo padzanja lamanja kapena pamphumi pawo? (Chivumbulutso 13:16) Pofotokoza zokhudza chilamulo chimene anapatsa mtundu wa Isiraeli, Mulungu ananena kuti: “Muwamange monga chizindikiro padzanja lanu, ndipo akhale ngati chomanga pamphumi panu.” (Deuteronomo 11:18) Apatu Mulungu sankatanthauza kuti Aisiraeli ankafunikadi kumamanga manja komanso zipumi zawo. Koma ankatanthauza kuti mawu ake adzawathandiza kuti zochita zawo zonse komanso maganizo awo onse azigwirizana ndi chilamulocho. Choncho nambala ya 666 sikuti imachita kuonekera pachilombocho koma imaimira anthu onse amene amalola kuti maulamuliro andale azitsogolera zochita zawo. Apa zikuonekeratu kuti anthu onse amene ali ndi chizindikiro cha chilombochi amatsutsana ndi Mulungu.
^ ndime 8 Kuti mumve zambiri werengani buku lakuti, Nationalism in a Global Era, tsamba 134; ndi Nationalism and the Mind: Essays on Modern Culture, tsamba 94.


text:
MFUNDO ZOTHANDIZA MABANJA | KULERA ANA
Zimene Mungachite Kuti Mwana Wanu Azikumverani
VUTO LIMENE LIMAKHALAPO
Tiyerekeze kuti munauza mwana wanu kuti azithimitsa foni yake ikakwana 10 koloko usiku. Koma nthawi zambiri mumamumva akulankhula pa foni 10 koloko itadutsa. Tiyerekezenso kuti munauza mwana wanu kuti ikamakwana 6 koloko madzulo azikhala atafika pakhomo. Koma nthawi zambiri akumafika pakhomo cha m’ma 7.
Choyamba, muyenera kudziwa chifukwa chimene mwana wanuyo samvera malamulo amene munakhazikitsa. Zimenezi zingakuthandizeni kudziwa mmene mungamuthandizire m’malo mongomuona kuti ndi wosamva.
ZIMENE ZIMACHITITSA
Kusapereka chilango. Ana ambiri achinyamata samvera dala malamulo a makolo awo chifukwa amangofuna kuona zimene makolo awo angachite akapanda kumvera. Mwachitsanzo, ngati kholo lanena kuti mwana aliyense wobwera mochedwa pakhomo azikwapulidwa, nthawi ina wachinyamata angachedwe dala kuti aone ngati makolo ake amukwapuledi. Kodi tinganene kuti mwana ameneyu ndi wosamva? Ayi. Chofunika kuchita pamenepa ndi kungopereka chilango chimene munanena kuti muzipereka mwana akafika mochedwa pakhomo. Ngati mutalephera kuchita zimenezi, mwana wanu wachinyamata angasiye kumvera malamulo anu chifukwa choona kuti simumapereka chilango.
Kuchulukitsa malamulo. Makolo ena amaikira ana awo malamulo ambirimbiri. Mwanayo akapanda kumvera malamulowo, makolowo amakwiya n’kumuwonjezera malamulo ena. Koma kawirikawiri zimenezi zimangowonjezera mavuto. Mukamapanikiza mwana wanu ndi malamulo ambirimbiri, amayamba kudana ndi lamulo lililonse limene mwamuikira. Kupanikiza mwana wanu ndi malamulo n’cholinga choti azikumverani tingakuyerekezere ndi kumasula nati yadzimbiri. Mukamaikakamiza imatha kuduka kapena mazinga amatha kunyenyeka. Njira yabwino ndi kupaka girisi kapena kuthira oyilo kuti ifewe.
Choncho, muyenera kupatsa mwana wanu chilango choyenera. Simuyenera kumpatsa chilango n’cholinga chofuna kumukhaulitsa, koma muzimpatsa chilango n’cholinga chomuthandiza kuti akhale ndi khalidwe labwino. Kodi mungachite bwanji zimenezi?
ZIMENE MUNGACHITE
Muzipereka malamulo omveka bwino. Ana amafunika kudziwa malamulo amene ayenera kutsatira komanso chilango chimene mungawapatse akapanda kumvera. —Lemba lothandiza: Agalatiya 6:7.
Yesani izi: Lembani malamulo onse amene munakhazikitsa panyumba panu. Ndiyeno dzifunseni kuti: ‘Kodi sindinachulutse malamulowa? Kapena m’pofunika kuwonjezera? Kodi pali malamulo ena ofunika kuwachotsa? Kodi m’pofunika kusintha malamulo ena chifukwa chakuti mwana wanga wakula?’
Musamasinthesinthe. Achinyamata amasokonezeka akaona kuti mukuwalanga pa zinthu zimene nthawi ina atachita zomwezo simunawalange.—Lemba lothandiza: Mateyu 5:37.
Yesani izi: Muzipereka chilango chogwirizanadi ndi zimene mwanayo walakwitsa. Mwachitsanzo, ngati munamuuza mwana wanu kuti azikhala atafika pakhomo 6 koloko, iye n’kubwera m’ma 9 koloko usiku, mungam’patse chilango choti azibwera 5 koloko.
Muzikhala ololera. Mwana akayamba kuchita zabwino muzimuchotsera malamulo ena ndipo zimenezi zingasonyeze kuti ndinu ololera.—Lemba lothandiza: Afilipi 4:5.
Yesani izi: Kambiranani ndi mwana wanu malamulo amene munakhazikitsa. Mungam’patsenso mwayi woti asankhe yekha chilango chomwe akuona kuti n’choyenera akalakwitsa zinazake. Ana ambiri savutika kumvera malamulo ngati anapanga nawo malamulowo.
Muziwathandiza kukhala ndi makhalidwe abwino. Mukamaika malamulo, cholinga chanu chisamakhale choti mwanayo azingomvera malamulowo, koma kumuthandiza kuti akhale ndi chikumbumtima chabwino choti chizimuthandiza kudziwa chabwino ndi choipa. (Onani bokosi lakuti, “Athandizeni Kuti Akhale ndi Makhalidwe Abwino”)—Lemba lothandiza: 1 Petulo 3:16.
Yesani izi: Muzitsatira mfundo a m’Baibulo chifukwa muli “malangizo amene amathandiza munthu kuzindikira” komanso nzeru zake n’zothandiza kuti “munthu wosadziwa akhale wochenjera, kuti wachinyamata akhale wodziwa zinthu ndiponso kuti azitha kuganiza bwino.”—Miyambo 1:1-4.


text:
Fadak 8
- Kulongosola
- Gulu la zinthu: Ahalbait
- Owona: 36
Fadak 8
Iye adapereka langizo loti akamwalira ayikidwe mmanda usiku ndi mobisa ndipo asalole anthu omwe adamupondereza kukhala nawo pamwambo wa maliro ake komanso asadziwe manda ake. Musayiwale kuti angakhale nthawi ya umoyo wake mwini Mtumiki (s.a.w.w) mtsogoleri wachiwiri adatsutsana ndi mau a Mtumiki olemekezeka pankhani yoti amubweretsere iye polemba kuti awalembele asilamu zinthu zoyenera kutsatira pambuyo pakumwalira kwake, koma iye adanena kuti palibe kufunikira kotero chifukwa Quran yakwana kwa asilamu.
Pambuyo pa Mtumiki (s.a.w.w) idafika nthawi yomwe adaletsa kulemba mahadith. Kodi ndichifukwa chiyani adaletsa kulemba mahadith? Kodi adali ndicholinga china posakhala kuti ngati padali mahadith omwe adakambapo nkhani yokhudza Fadak kapena utsogoleri wa Ali (a.s) pambuyo pa Mtumiki (s.a.w.w) asowe pamaso pa asilamu kuti asagwidwe pa nkono?


text:
Imamah (utsogoleri wa pambuyo pa Mtumiki) mu Quran2
- Kulongosola
- Gulu la zinthu: Ahalbait
- Owona: 81
Imamah (utsogoleri wa pambuyo pa Mtumiki) mu Quran2
Pokhudzana ndi Thawab za Surah imeneyi palinso ma Hadith odabwitsa kwambiri ponena kuti:
Munthu amene angawerenge Surayi mokweza, zili ngati munthu amene watenga lupanga ndipo akumenya nkhondo munjira ya Mulungu. Kodi imeneyi ndi nkhondo yake iti? Inu kunkhondo ya Mulungu m’makhala mukuwayitanira anthu kwa Mulungu. Ndiye kuti apa muwayitanira anthu kwa Mulungu ndi Surat Qadr. Muwayitanira anthu ku chimbedzo chowona komanso njira yachilungamo.
Kodi mu Surayi mwagona chiyani? Tilongosola zimenezo.
Akuti ngati mungawerenge Surayi motsitsa ndikudziwa zomwe ikunena, zili ngati kuti ukuzigudubuza m’magazi ako omwe munkhondo yomwe ukumenyayo. Kwa munthu owerengayo akuti zikukhala ngati kuti machimo ake akukhululukidwa. Chifukwa chiyani?
Inu mukudziwa kuti imodzi mwa mayina omwe Mulungu alinawo ndi:
یا مبدل السیئات بالحسنات
“Ee iwe Mulungu amene umasinthanitsa zoipa ndi zabwino”.
Kutanthauza kuti ngati munthu walakwa akapanga Tawbah umasinthanitsa choyipacho poyika chabwino.
Mu Hadith ina zidanenedwa pokhudzana ndi munthu amene angawerenge Surayi kuti: Machimo ako akhululukidwa ndipo yambiranso kupanga ntchito zako ndipo adzapulumutsidwa kuchokera ku zoipa.
Pankhani yoti iye adzapulumutsidwa kuchokera ku zoipa, mudziko lino lapansi chinthu choyipa kwambiri chomwe chingathe kumupeza munthu ndiko kusochera ndi kusemphana ndi njira yachilungamo ndinso kukumana ndi Shirk.
Chifukwa chakuti:
الدنیا دار بالبلاء محفوفة
“Dziko ndi nyumba yomwe yasakanizidwa ndi zipsyinjo”.
Akamati utetezedwa kuchokera ku zoipa ndiye kuti chiyani? Kutanthauza kuti tikhala otetezedwa kukalowa ku moto wa Jahannama.
Zowonadi munthu yemwe angawerenge Sura imeneyi adzatetezedwa ku zoipa pachinthu china chirichonse, chuma chake, banja lake ndi zina zotero.
Koma tsopano matanthauzo a Sura imeneyi.
Quran ikutsika mu usiki wa Qadr. Quran koyamba idatsika kwa Mtumiki wathu Muhammad (S.A.A.W) kamodzi ndi kamodzi kenako idayamba kumutsikira pang’ono pang’ono.
Quran ikuti:
إنا أنزلناه فی لیلة القدر
Apa tatiyeni tiwoneko matanthauzo a mawu.
Mawu oti: أنزل (Anzala) ndi mawu oti: نزل (Nazzala) ndi osiyana matanthauzo. Quran malo ena idagwiritsa ntchito mawo oti نزل (Nazzala) ndipo malo ena idagwiritsa ntchito mawu oti أنزل (Anzala).
Mawu oti Anzala akutanthauza kuti kutsika kwa Quran yonse kamodzi (Daf’iy) pomwe mawu oti Nazzala ndiye kuti kutsika pang’ono pang’ono (Tadrijiy).
Koma kuti ndichifukwa chiyani adawutcha usikuwu kuti usiku wa Qadr? Zidanenedwa kuti chifukwa chakuti usiku umenewu ndi usiku omwe zinthu zonse za dziko lapansi zimagawidwa komanso zimayesedwa ndi kuyikidwa mu mlingo wake.
Usiku wa Qadr ndi usiku omwe angelo akutsika ndipo dziko lapansi limadzadza ndi angelo.
لیلة القدر خیر من ألف شهر
Pokhudzana ndi ayayi kuti usikuwu ndi wabwino kuposa miyezi 1000, zinanenedwa mu Hadith kuti Mtumiki tsiku lina atagona adalota kuti kutsogolo kudzachitika zotani mu Chisilamu.
Ulamuliro opondereza wa Bani Umayyah udakwana miyezi 1000 ndipo iwo adawononga chisilamu m’miyezi imeneyi. Zinthu zoipitsitsa zomwe adapanga mudzina la Chisilamu. Adapha chidzukulu cha Mtumiki, bwana wa anyamata ku Jannah. Adalamula m’modzi mwa atsogoleri ankhondo ochokera mu ulamuliro umenewu panthawi yomwe adakapha anthu ambiri ku dziko la Iran pomwe adanena kuti:
Muwaphe anthu aku Iran kufikira kuti magazi ayendelere m’mitsinje ndipo magaziwo mukandire ufa ndikuphikira buledi, ndipo zimenezi zidachitikadi mudera la Gorgan kumpoto kwa dziko la Iran.
Adapanga zimenezi mudzina la chisilamu. Kodi ife apa tingayankhepo chiyani pa zomwe zidachitikazi? Palibe chomwe tingayankhe.
Mtumiki adalota kuti mbuzi zitakwera pa mwimbali pake ndipo Mtumiki adadandaula kwambiri chifukwa cha zimenezi. Mulungu pofuna kumusangalatsa Mtumiki posinthanitsa ndi madandaulo amenewa adati:
Ine ndi zakupatsa iwe usiku wa Qadr omwe ukadzapanga ntchito mu usiku umenewu, udzakhala opambana kuposa miyezi 1000.
Angelo amatsika usiku umenewu, kwina ndi cholinga chotsitsa Quran kwinanso chifukwa chakuti muchilengedwe cha ine ndi inu muli zinthu zomwe tingazikwanitse kuzipanga, mwachoncho zinthu zomwe ife tingazikwanitse kupanga, Mulungu amapereka chilolezo mu usiku umenewu kuti tipange.
Kodi tikamati mukulengedwa kwa wina aliyense muli kutheka koti atha kupanga zinthu zina ndipo sangapange zopitilira pamenepo, tikutanthauza chiyani?
Tikufuna kutanthauza kuti ngati Mulungu adachilenga chinthu china mukakhalidwe ka nyani, sizingatheke, mukupezeka kwake chiyenera kukwanitsa kungopanga zinthu zomwe nyani amapanga ndipo ngakhale ndi pang’ono pomwe nyani alibe chisankho komanso chifuniro komanso sizingatheke kumusintha kuti akhale munthu ophunzira. Mwachoncho mu usikuwu samachipatsa chilolezo choti chikhale ophunzira chifukwa chakuti muchilengedwe chake mulibe kutheka kumeneko.
Koma mwa munthu yemwe akuphunzira muli chifuniro komanso kutheka koti atha kukhala ophunzira kapenanso atha kukhala osaphunzira chifukwa kutheka kwa zinthu ziwirizi mwa iye kulipo komanso chifuniro ndi chisankho. Mwachoncho mu usiku umenewu ndimomwe mumaperekedwa chilolezo kuti iwe upita mbali iti potengera chifuniro chomwe munthuyo ali nacho.
Mwachoncho kwa munthu wina aliyense zimalembedwa mu usikuwu kuti apite mbali iti? Nanga apange chiyani muchakamo.
Pali Hadith ina yomwe idanena kuti: Munthu amene angakanire ndi kutsutsa zomwe Surayi ikunena ziri chimodzi modzi kuti wakanira za Ahalbait (A.S).
Funso lomwe limakhala likufunsidwa mu Surah imeneyi ndi ili:
Angelo ndi Ruh omwe akufuna kuti ayende ulendo ofunikira umenewu kuchoka kumwamba kupita padziko lapansi, kodi amamutsikira ndani?
Tikawona tikupeza kuti mawu oti تنزل akulozera za chochitika chomwe chimakhala chikuchitika mopitilira, kutanthauza kuti kutsikaku kudakalipobe ndipo kumachitika chaka ndi chaka.
Kutsika kwa angelo kulipobe, kutsika kwa Quran kulipobe ndipo usiku wa Qadr ulipo chaka china chirichonse. Koma funso apa ndi loti kodi angelo ndi Ruh amamutsikira ndani?
Zikunenedwa kuti Ruh ndi mngelo wamkulu kuposa angelo ena onse mwachoncho ndi chifukwa chake wasiyanitsidwa ndi angelo mu Surayi pogwiritsa ntchito mawu oti Ruh.
Angelo amene adali kuwatsikira aneneri ochepa kwambiri ndipo ena mwa atumiki ankangomva mawu okha basi.
Ndiye angelo onse akutsika padziko la pansi mu usiku umenewu koma akumutsikira ndani? Nanga akutsika chifukwa chiyani ndipo akumutsitsira ndani Quraniyi?
Apa ndipomwe tikuwona kuti munthu amene ali otsatira Ahalbait (A.S) akumva komanso akuzindikira kuti pali cholengedwa china chake chomwe chili cha pamwamba kuposa angelo kufikira kuti akumutsikira iye.
Zowonadi ife chikhulupiliro chathu ndi chakuti angelo amamutsikira Imam yemwe padakali pano ndi Imam Mahdi (A.F) ndipo ma Ayanso ndi ma Hadith alipo omwe amalongosola zokhudzana ndi Imam ameneyu.
Angero akutsika.
Akutsikira chifukwa chiyani? من کل أمر pokhudzana ndi china chirichonse chomwe chidzachitika muchakacho.
Nanga akumutsikira ndani? Yankho lake likupezeka mu Surat Yasin kuti و کل شیئ أحصیناه فی إمام مبین ndipo china chirichonse tidachisunga mwa Imam owonekera poyera. Mwachoncho angelo akumutsikira munthu yemwe ali ndi kuzindikira pachina chirichonse muchifuniro cha Mulungu.
Mwachoncho Imam wathu ndi Imam amene amazindikira chinthu china chirichonse. Imam wathu ndi amene angelo amamutsikira.
Amawona chinachirichonse chomwe ife tingapange munthawi yomweyo.
و قل اعملوا فسیری الله عملکم و رسوله و المؤمنون
Fundo ina ndi yakuti Wahay ulipo mpakana tsiku la Qiyama ndipo Quran mpakana tsiku la Qiyama ikutsikabe. Funso ndi loti kodi Ahalbait (A.S) umatsikira Wahay? Ee umatsikira. Wahay unkawatsikira mayi a Musa (A.S) komanso mayi a Mtumiki Isa (A.S) ndiye usawatsikire bwanji anthu osankhidwa ndi Mulungu omwe ali akunyumba ya Mtumiki? Kodi Wahay usamutsikire bwanji Khalifa wa Mulungu?
Mu Hadith ina m’modzi mwa atsogoleri athu (Imam) adafunsidwa kuti kodi usiku wa Qadr m’mawudziwa? Adayankha kuti: Ee tisawudziwe bwanji kumachita kuti angelo amatitsikira ife.
Chauta akudalitseni.


text:
Kodi Ndani Maka-Maka Amene Akulamulila Dzikoli?
Kodi muganiza kuti ndi . . .
Mulungu?
anthu?
wina wake?
ZIMENE BAIBO IMANENA
“Dziko lonse lili m’manja mwa woipayo.”—1 Yohane 5:19.
“Mwana wa Mulungu anabwela . . . kuti aononge nchito za Mdyelekezi.”—1 John 3:8, New Century Version.
UBWINO WOKHULUPILILA ZIMENEZI
Mudzamvetsetsa cifukwa cake padziko pali mavuto.—Chivumbulutso 12:12.
Mudzakhala ndi ciyembekezo cakuti zinthu padziko zidzakhala bwino mtsogolo.—1 Yohane 2:17.
KODI TINGAKHULUPILILEDI ZIMENE BAIBO IMANENA?
Inde, pa zifukwa zitatu izi:
Ulamulilo wa Satana udzaonongedwa. Yehova ndi wokonzeka kwambili kucotsa ulamulilo wa Satana padziko lapansi. Iye walonjeza kuti ‘adzaononga Mdyelekezi’ ndi kukonzanso zinthu zonse zimene Satana waononga.—Aheberi 2:14, Baibulo la Dziko Latsopano.
Mulungu wasankha Yesu Kristu kukhala wolamulila wa dziko. Yesu ndi wosiyana kwambili ndi wolamulila wa dzikoli amene ndi wankhanza ndi wodzikonda. Ponena za ulamulilo wa Yesu, Mulungu walonjeza kuti: “Adzamvela cisoni munthu wonyozeka ndi wosauka . . . Adzaombola miyoyo yao ku cipsinjo ndi ciwawa.”—Salimo 72:13, 14.
Mulungu sanama. Baibo imakamba mosapita m’mbali kuti: “N’zosatheka kuti Mulungu aname.” (Aheberi 6:18) Yehova akalonjeza zinthu, zimakhala monga kuti zacitika kale. (Yesaya 55:10, 11) ‘Wolamulila wa dzikoli adzaponyedwa kunja.’—Yohane 12:31.
Ngati mulibe Baibo, mungaiŵelengele pa Intaneti pa adiresi iyi: www.jw.org/nya (Pitani pa MABUKU > BAIBO)
GANIZILANI FUNSO ILI
Kodi dzikoli lidzakhala bwanji wolamulila wake akacotsedwapo?
Baibo imayankha funso limeneli pa SALIMO 37:10, 11 ndi pa CHIVUMBULUTSO 21:3, 4.


text:
Kodi N’zoonadi Kuti Akufa Adzauka?
Kodi mungayankhe kuti . . .
inde?
ayi?
mwinamwake?
ZIMENE BAIBULO LIMANENA
“Kudzakhala kuuka.”—Machitidwe 24:15, Baibulo la Dziko Latsopano.
KODI ZIMENEZI ZIKUTANTHAUZA CHIYANI?
Zingatilimbikitse pamene wachibale wathu wamwalira.—2 Akorinto 1:3, 4.
Sitingaopenso imfa.—Aheberi 2:15.
Tidzaonananso ndi achibale athu amene anamwalira.—Yohane 5:28, 29.
KODI ZIMENE BAIBULO LIKUNENAZI TINGAZIKHULUPIRIREDI?
Inde, tingazikhulupirire pa zifukwa zitatu izi:
Mulungu ndi amene analenga moyo. Baibulo limanena kuti Yehova Mulungu ndiye “kasupe wa moyo.” (Salimo 36:9; Machitidwe 17:24, 25) Popeza kuti Mulungu ndi amene anapereka moyo kwa chinthu chilichonse chamoyo, sitingakayikire zoti angathe kuukitsa anthu amene anamwalira.
M’mbuyomu Mulungu anaukitsapo anthu. Baibulo limafotokoza nkhani za anthu 8 amene anaukitsidwa. Pa gulu la anthu amenewa panali achinyamata, achikulire, amuna ndiponso akazi. Ena mwa anthuwa anaukitsidwa pasanapite nthawi yaitali kuchokera pamene anamwalira, koma mmodzi anaukitsidwa patatha masiku anayi ali m’manda.—Yohane 11:39-44.
Mulungu akufunitsitsa kuchitanso zimenezi. Yehova amadana ndi imfa, moti amaiona kuti ndi mdani. (1 Akorinto 15:26) Mulungu ‘akulakalaka’ kugonjetsa mdani ameneyu mwa kuukitsa akufa. Iye akukumbukira anthu onse amene ali m’manda ndipo akufunitsitsa kuwaonanso ali ndi moyo padziko lapansili.—Yobu 14:14, 15.
GANIZIRANI MFUNDO IYI
N’chifukwa chiyani timakalamba n’kufa?
Baibulo limayankha funso limeneli pa GENESIS 3:17-19 ndi pa AROMA 5:12.


text:
-
Jul 27, 13 •
Nkhani • Written by :
Steven Pembamoyo •
Comments Off
A Malawi m’madera ena adakhamukira kumalo olembetsa maina awo m’kaundula wa chisankho cha pa 20 May 2014. Malinga ndi mphunzitsi wa za ndale kusukulu ya ukachenjede ya Chancellor College, izi ndi...
-
Jul 21, 13 •
Nkhani • Written by :
Steven Pembamoyo •
Comments Off
Kukhala wankhonya sikutanthauza kuti munthu ndi wankhanza kapena alibe chikondi. Apatu zaoneka zokha mnyamata wovuta pazigogodo Chrispine Moliati atatsindika kuti October uno ukwati ulikoliko ndi...
-
Jul 21, 13 •
Nkhani • Written by :
Steven Pembamoyo •
1 Comment
Mwina anthu n’kumadabwa kuti kodi nkhani zinazi wayilesi ya Zodiak imakazipeza bwanji mpaka mkatikati mwa Dowa ndi Ntchisi? Ayi ndithu nkhani yaikulu ndi mnyamata amene amathamanga m’mabomawa...
-
Jul 14, 13 •
Nkhani • Written by :
Steven Pembamoyo •
Comments Off
Makono kudabwera makanema osiyanasiyana amene adzetsa msangulutso wamnanu m’makomo ambiri. Ena amaonera DStv, pamene ena yawo ndi GOtv. Komanso pali ena amene akudalira Free To Air ndi zina zotere....
-
Jul 13, 13 •
Editors Pick, Nkhani • Written by :
Steven Pembamoyo •
Comments Off
Unduna wa Maphunziro wati ukudikira chikalata chochokera kubungwe loona za mayeso la Malawi National Examinations Board (Maneb) usadalengeze ngati mayeso a Malawi School Certificate of Education...
-
Jul 7, 13 •
Nkhani • Written by :
Steven Pembamoyo •
Comments Off
Ena akati alankhule pakati pa anthu olo amkwiyo amamwetulira. Kalankhulidwe aka ndi ka pamwambo. Mwambo ndi chinthu chachikulu chofunika utsogoleri waluntha kuti zinthu ziyende bwino, kupanda apo...


text:
Za mahedifoni pamsewu
Malinga ndi kupita patsogolo kwa zipangizo zogwiritsa ntchito pamoyo wa tsiku ndi tsiku, makhalidwe ndi zochita za anthu zikusinthanso.
Pafupifupi aliyense ali ndi foni ya mmanja ndipo achinyamata ambiri ali ndi zida zanyimbo zomwe akamayenda amakhala akumvetsera pogwiritsa ntchito mahedifoni.
Kumvetsera nyimbo kumathandiza kuti munthu usasungulumwe, kungoti nthawi zina timakhala ngati sitimakaganizira bwino kagwiritsidwe ntchito ka zidazi, makamaka tikakhala pamsewu.
Masiku ano umatha kupeza munthu akuyendetsa njinga pakati pamsewu mahedifoni ali m’khutu; kotero kuti kaya dalaivala aimbe bwanji hutala, wapanjinga samamva chifukwa cha nyimbo zomwe akumvetsera.
Madalaivala enanso a minibasi ndi galimoto zina amagundika kukweza nyimbo za mahedifoni ali pamsewu, posaganizira kuti akusokoneza ntchito yomwe makutu amayenera kugwira posamala kayendedwe ka pamsewu komanso moyo wawo ndi miyoyo ya anthu ena omwe akugwiritsa ntchito msewuwo.
Aliponso ena oyenda pansi omwe akalonga mahedifoni m’khutu amangodziyendera pamsewu mwamgwazo osalabadira zomwe zikuchitika.
Choncho amapezeka kuti akuyenda pakati pamsewu kapena kuoloka nthawi yolakwikwa chonsecho makutu atseka ndipo sakumva chilichonse.
Khutu ndi chimodzi mwa ziwalo zomwe oyendetsa galimoto komanso oyenda pansi amayenera kugwiritsa ntchito pamsewu kuti amvane komanso kupewa ngozi, choncho zingathandize kuti makutuwa adzipatsidwa mpata kuti agwire ntchito yake pamsewu.
Ngakhale mahedifoni amathandiza kusangalatsa munthu akakhala yekha kapena akamayenda mtunda wautali, kupanda kuwagwiritsa ntchito mwa nzeru angachititse ngozi zomwe zikadatha kupeweka.
Pamsewu pamachitika zambiri ndipo pamakhala anthu osiyanasiyana—ena amgwazo, ena achangu, ena oledzera—choncho nkofunika kuti munthu ukamayenda nzeru zonse zizikhala pamsewupo mmalo momamvera nyimbo utasiira ena udindo wosamalira moyo wako.
« ‘Sibwino kulekeza panjira kumwa ma ARV’ Tom sakufunanso ndalama? »


text:
Kodi mungakonde kuwerenga nkhaniyi mu %%?
Inde
Ayi
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Inde
Ayi
30 Ndiyeno Rakele ataona kuti sanaberekere Yakobo mwana, anayamba kuchitira nsanje m’bale wake. Iye anauza Yakobo+ kuti: “Mundipatse ana, apo ayi kuli bwino ndingofa.”+
2 Pamenepo Yakobo anamupsera mtima kwambiri Rakele n’kumuyankha kuti:+ “Kodi ine ndine Mulungu amene akukulepheretsa kuberekayo?”+
3 Kenako Rakele anati: “Nayu kapolo wanga Biliha.+ Mugone naye kuti andiberekere mwana woti akhale wanga, kuti ineyonso ndikhale ndi ana kuchokera kwa iye.”+
4 Choncho Rakele anapereka Biliha kapolo wake kwa Yakobo, ndipo Yakobo anagona nayedi.+
5 Chotero Biliha anakhala ndi pakati ndipo patapita nthawi anam’berekera Yakobo mwana wamwamuna.+
6 Zitatero, Rakele anati: “Mulungu wakhala monga woweruza+ wanga ndipo wamvera mawu anga, choncho wandipatsa mwana wamwamuna.” N’chifukwa chake Rakele anatcha mwanayo dzina lakuti Dani.+
7 Biliha kapolo wa Rakele anakhalanso ndi pakati moti patapita nthawi anam’berekera Yakobo mwana wina wamwamuna.
8 Ndiyeno Rakele anati: “Ndalimbana mwamphamvu ndi m’bale wanga ndipo ndapambananso.” Chotero anatcha mwanayo dzina lakuti Nafitali.+
9 Leya ataona kuti wasiya kubereka, anapereka kapolo wake Zilipa kwa Yakobo kuti akhale mkazi wake.+
10 Patapita nthawi, Zilipa kapolo wa Leya anaberekera Yakobo mwana wamwamuna.
11 Pamenepo Leya anati: “Ndachita mwayi!” Chotero anatcha mwanayo dzina lakuti Gadi.+
12 Kenako, Zilipa kapolo wa Leya anaberekera Yakobo mwana wina wamwamuna.
13 Mwanayo atabadwa, Leya anati: “Ndasangalala kwambiri! Akazi adzanditcha wodala.”+ Chotero Leya anatcha mwanayo dzina lakuti Aseri.+
14 Pa nthawi yokolola tirigu,+ Rubeni+ anapita kutchire kukayenda. Kumeneko anapezako zipatso za mandereki, ndipo anawatenga n’kupita nawo kwa Leya mayi ake. Ndiyeno Rakele anapempha Leya kuti: “Chonde, ndigawireko mandereki+ a mwana wakowa.”
15 Pamenepo, Leya anayankha Rakele kuti: “Kodi ukuyesa ndi nkhani yaing’ono kuti iweyo unatenga mwamuna wanga?+ Tsopano ukufuna kutenganso mandereki a mwana wanga?” Ndipo Rakele anati: “Pa chifukwa chimenechi, usiku walero mwamunayu agona ndi iwe kuti tisinthane ndi mandereki a mwana wakowa.”
16 Pamene Yakobo anali kuchokera kumunda madzulo,+ Leya anakamuchingamira n’kumuuza kuti: “Lero mugona ndi ine, chifukwa ine ndakugulani ndithu ndi mandereki a mwana wanga.” Usiku umenewo Yakobo anagonadi ndi Leya.+
17 Mulungu anamvera Leya n’kumuyankha, ndipo anakhala ndi pakati. Patapita nthawi, Leya anaberekera Yakobo mwana wamwamuna wachisanu.+
18 Mwanayo atabadwa, Leya anati: “Mulungu wandipatsa mphoto chifukwa ndapereka kapolo wanga kwa mwamuna wanga.” Chotero Leya anatcha mwanayo dzina lakuti Isakara.+
19 Leya anakhalanso ndi pakati, moti patapita nthawi anaberekera Yakobo mwana wamwamuna wa 6.+
20 Ndiyeno Leya anati: “Mulungu wandipatsadi mphoto yabwino. Tsopano mwamuna wanga ayamba kukondwera nane,+ chifukwa ndam’berekera ana aamuna 6.”+ Chotero Leya anatcha mwanayo dzina lakuti Zebuloni.+
21 Kenako, Leya anabereka mwana wamkazi ndipo anamutcha kuti Dina.+
22 Potsirizira pake, Mulungu anakumbukira Rakele ndipo anamumvera n’kumuyankha mwa kum’patsa mphamvu zobereka.+
23 Rakele anakhala ndi pakati n’kubereka mwana wamwamuna. Ndiyeno iye anati: “Mulungu wandichotsera chitonzo.”+
24 Chotero Rakele anatcha mwanayo dzina lakuti Yosefe,+ ndipo anati: “Yehova wandiwonjezera mwana wina wamwamuna.”
25 Rakele atabereka Yosefe, nthawi yomweyo Yakobo anauza Labani kuti: “Ndiloleni ndizipita kwathu, kudziko lakwathu.+
26 Ndipatseni akazi anga ndi ana anga amene ndakugwirirani ntchito kuti ndizipita, pakuti inuyo mukudziwa ntchito imene ndakugwirirani.”+
27 Koma Labani anauza Yakobo kuti: “Ngati wandikomera mtima, ungokhala konkuno. Ndaombeza maula ndipo ndapeza kuti Yehova akundidalitsa chifukwa cha iwe.”+
28 Anatinso: “Ndiuze malipiro ako ndipo ndikupatsa.” +
29 Yakobo anamuyankha Labani kuti: “Inuyo mukudziwa ntchito imene ndakugwirirani, ndiponso mmene ndasamalira ziweto zanu.+
30 Mukudziwa kuti ine ndisanabwere munali ndi zochepa. Tsopano onani mmene Yehova wakudalitsirani ndi mmene zachulukira kuchokera pamene ndinabwera.+ Ndiye kodi ineyo ndidzayamba liti kugwirira ntchito banja langa?”+
31 Kenako Labani anati: “Ndikupatse chiyani?” Yakobo anayankha kuti: “Musandipatse kanthu.+ Koma mukachita zimene ndikupempheni pano, ndiyambiranso kuweta ziweto zanu,+ ndipo ndipitiriza kuziyang’anira.+
32 Ine ndipita kukayenda pakati pa ziweto zanu zonse lero. Inuyo mukapatule nkhosa iliyonse yamathothomathotho kapena yamawangamawanga, ndi nkhosa iliyonse yaing’ono yamphongo yofiirira, ndi mbuzi iliyonse yaikazi yamawangamawanga kapena yamathothomathotho. Ngati ziweto zoterozo zidzabadwe pambuyo pake, ndizo zidzakhale malipiro anga.+
33 Tsiku lililonse limene mudzabwere kudzaona malipiro+ anga, mudzaona chilungamo changa. Mukadzapeza mbuzi iliyonse yaikazi yopanda mathothomathotho kapena mawangamawanga, ndi nkhosa iliyonse yaing’ono yamphongo yomwe si yofiirira ili ndi ine, imeneyo ndiye kuti ndaba.”+
34 Pamenepo Labani anati: “Chabwino, zikhale monga waneneramo.”+
35 Chotero tsiku lomwelo, Labani anapatula mbuzi zamphongo zamizeremizere ndi zamawangamawanga, ndiponso mbuzi zonse zazikazi zamathothomathotho ndi zamawangamawanga pakati pa ziweto zake. Anapatulanso nkhosa iliyonse imene inali ndi banga loyera ndi nkhosa iliyonse yamphongo yaing’ono yofiirira, n’kuzipereka kwa ana ake.
36 Atatero anapita ndi ziweto zakezo kumalo amene anali pamtunda woyenda masiku atatu kuchokera pamene panali ziweto za Yakobo. Yakobo anapitiriza kuweta ziweto zotsala za Labani.
37 Ndiyeno Yakobo anatenga timitengo+ tatiwisi ta mtengo wa mlanje,+ ta mtengo wa amondi+ ndi ta mtengo wa katungulume,+ n’kutisenda makungwa mwa apo ndi apo, mwakuti choyera chamkati mwake chinaonekera.
38 Potsirizira pake, anatenga timitengo timene anatisendasenda tija n’kutiika m’ngalande zimene ziweto zimamwera madzi.+ Anatiika mmenemo kuti ziweto zikabwera kudzamwa madzi, zazikazi zikaona timitengoto zizitentha thupi kukonzekera kutenga bere.
39 Motero ziweto zazikazi zikaona timitengoto zinali kutenthadi thupi kukonzekera kutenga bere. Zikatero, zinali kuswa ana amizeremizere ndi amawangamawanga.+
40 Kenako, Yakobo anachotsapo nkhosa zamphongo zing’onozing’ono n’kuziika pazokha. Atatero, anapatula nkhosa zonse zamizeremizere ndi zofiirira zimene zinali pakati pa ziweto za Labani. Kenako anatembenuza nkhosa zotsalazo kuti ziyang’ane zamizeremizere ndi zofiirira zija. Iye anaika ziweto zake pazokha, ndipo sanaziphatikize ndi ziweto za Labani.
41 Nthawi zonse ziweto zazikazi zamphamvu+ zikatentha thupi, Yakobo anali kuika timitengo tija m’ngalande momwera madzi+ kuti nkhosazo zitiyang’ane pamene zili zotentha thupi.
42 Koma nkhosazo zikakhala zofooka, iye sanali kuika timitengo tija momwera madzimo. Chotero, nthawi zonse nkhosa zofooka zinali za Labani koma zamphamvu zinali za Yakobo.+
43 Chuma cha Yakobo chinapitirira kuwonjezeka. Iye anakhala ndi ziweto zambiri, antchito aakazi ndi aamuna, ngamila ndi abulu.+
© 2014 Watch Tower Bible and Tract Society of Pennsylvania.
|


text:
-
Aug 3, 14 •
Nkhani • Written by :
Bobby Kabango •
No Comments
Masanasana dzuwa likuswa mtengo madiraiva awiri ku Dedza adaziona bambo wina atawanamiza kuti akamugwirire ntchito pamapeto ake n’kuwabera. Woyamba kuona zakudazo adali diraiva wa minibasi, Charles...
-
Aug 2, 14 •
Masewero • Written by :
Bobby Kabango •
No Comments
Masanawa anthu akhala akukhamukira pa Kamuzu Stadium pamene Flames ikhale ikuswana ndi Benin kufuna kupeza timu yomwe ipitirire m’chikho cha matimu a mu Africa cha 2015 Africa Cup of Nations...
-
Jul 27, 14 •
Nkhani • Written by :
Bobby Kabango •
No Comments
Anthu akhala akuyembekezera tsiku la pa 2 August 2014 lomwe ndi Loweruka likudzali. Kukhaletu kumwerera, gule wa manganje ovina anthu a m’boma la Balaka komanso gule wa chisamba ovinidwa ndi amayi...
-
Jul 27, 14 •
Nkhani • Written by :
Bobby Kabango •
No Comments
Kungomva za Calisto Kalinda wa Mafco FC, otchinga kumbuyo amatsekula m’mimba. Mnyamatayu amazuza otchinga kumbuyo ndipo magoloboyi amamudandaula. Tikukambamu wamwetsa kale zigoli 7. Kodi zambiri za...
-
Jul 27, 14 •
Nkhani • Written by :
Bobby Kabango •
No Comments
Tsoka lagwera mayi wa zaka 48 ku Thyolo. Akulira akafuna kutaya madzi ngakhalenso kuyenda ndi vuto. Izitu zachitika mwamuna wake wa zaka 28 atamupisa mkono kumaliseche kwake ndi kung’amba malo...
-
Jul 27, 14 •
Nkhani • Written by :
Bobby Kabango •
No Comments
Malawi Queens ili ku Glasgow m’dziko la Scotland komwe ikutuwitsana ndi matimu monga St Lucia, New Zealand komanso Northern Ireland mumpikisano wa masewero osiyanasiyana a maiko ochokera m’maiko...
-
Jul 26, 14 •
Masewero • Written by :
Bobby Kabango •
No Comments
Chikho cha Carlsberg chafika palekaleka pamene matimu a Big Bullets ndi Mighty Wanderers akhale akutuwitsana mumzinda wa Lilongwe pa Civo Stadium. Mpiratu ukhala wa nkhodzo zapusi uwu. Bullets kwa...
-
Jul 26, 14 •
Kucheza • Written by :
Bobby Kabango •
No Comments
Ambiri akusautsika ndi mizimu ya abale awo omwe adamwalira kalekale. Amalepheratu kugona ndipo matenda akuti samachoka pakhomopo. Malinga ndi mfumu Kabuwaza, mizimuyi imakhala ikupempha banjalo kuti...
-
Jul 26, 14 •
Masewero • Written by :
Bobby Kabango •
No Comments
Malawi Queens yayamba bwino kumpikisano wa Commonwealth m’dziko la Scotland komwe gemu yoyamba Lachinayi idaphulitsa atsikana am’dziko la Northern Ireland zigoli 71 kwa 50. Koma atsikanawa...
-
Jul 26, 14 •
Nkhani • Written by :
Bobby Kabango •
No Comments
Chitetezo m’dziko muno chaphwasuka. Anthu akuyenda mwamantha pamene ena akuphedwa komanso katundu akubedwa molapitsa. Sabata yangothayi, zigawenga 8 zakhapa mfumu Chisesele ku Madziabango m’boma...


text:
Kodi Mumakhulupirira Kuti Ndinu Nokha Amene Mudzapulumuke?
Ayi. Tikutero chifukwa anthu mamiliyoni ambiri amene anakhalapo zaka zambirimbiri m’mbuyomu amene sanali a Mboni za Yehova ali ndi mwayi wodzapeza moyo wosatha. Baibulo limafotokoza kuti m’dziko latsopano limene Mulungu walonjeza, “
kudzakhala kuuka kwa olungama ndi osalungama omwe.” (Machitidwe 24:15) Komanso anthu ambiri amene ali ndi moyo panopa akhoza kuyamba kutumikira Mulungu, ndipo nawonso angadzapulumuke. Ndipotu si udindo wathu kuweruza kuti anthu awa adzapulumuka kapena ayi. Udindo umenewu ndi wa Yesu.—Yohane 5:22, 27.


text:
OCTOBER 1, 2013 | SOUTH KOREA
Mayiko ndi Mabungwe Akudzudzula Dziko la South Korea Chifukwa cha Zinthu Zopanda Chilungamo Zimene Likuchita
Dziko la South Korea likumanga achinyamata ambirimbiri amene ndi osalakwa. Achinyamatawa ndi a Mboni za Yehova ndipo akumangidwa chifukwa akukana kulowa usilikali potsatira zimene amakhulupirira. Boma la South Korea silimateteza Ufulu wa anthu okana kulowa usilikali ndipo zimenezi zachititsa kuti a Mboni za Yehova ambiri atsekeredwe m’ndende. Pa zaka 60 zapitazi a Mboni za Yehova oposa 17,000 akhala akumangidwa chifukwa chokana kulowa usilikali.
Pofuna kudziwitsa anthu zinthu zopanda chilungamozi, ofesi ya Mboni za Yehova ku South Korea inatulutsa kabuku kofotokoza za nkhaniyi kamutu wakuti, Conscientious Objection to Military Service in Korea. Kabukuka kamafotokoza kwambiri za kulephera kwa boma la Korea kugwiritsa ntchito malamulo amene mayiko ambiri amayendera komanso kulephera kuteteza anthu amene amakana kulowa usilikali chifukwa cha zimene amakhulupirira. Kamanenanso mwachidule mbiri ya moyo wa achinyamata a Mboni amene anamangidwa chifukwa cha zimene amakhulupirira. Bambo Dae-il Hong, omwe amaimira ofesi ya Mboni za Yehova ku Korea ndiponso a Philip Brumley, woimira Mboni za Yehova ku New York pa nkhani za malamulo, anafotokoza zambiri pa zinthu zopanda chilungamo zimene dziko la Korea likuchita.
Kodi mayiko ndi mabungwe ena anenapo zotani pa zinthu zopanda chilungamo zimene zikuchitika ku South Korea?
Philip Brumley: Mayiko ambiri anadzudzula dziko la Korea chifukwa cholephera kulemekeza ufulu umene anthu okana kulowa usilikali chifukwa cha zimene amakhulupirira amakhala nawo. Pa msonkhano wa bungwe la United Nations (Universal Periodic Review) womwe unachitika chaposachedwapa, mayiko 8 anauza dziko la Korea kuti lisiye kumanga anthu amene amakana kulowa usilikali chifukwa cha zimene amakhulupirira, koma aziwapatsa ntchito zina. Mayikowa ndi Hungary, France, Germany, Poland, Slovakia, Spain, United States ndi Australia. *
Dae-il Hong: Pa milandu 4 yokhudza anthu 501 amene anakana kulowa usilikali chifukwa cha zimene amakhulupirira, komiti ya bungwe la United Nations yoona za ufulu wachibadwidwe (Human Rights Committee [CCPR]) inagamula kuti dziko la Korea linaphwanya ufulu wa anthuwo pamene linawaimba mlandu komanso kuwamanga. Komitiyi inanena kuti “ufulu wokana kulowa usilikali chifukwa cha zimene munthu amakhulupirira ndi wofanana ndi ufulu wonena maganizo ako, ufulu wotsatira zimene umakhulupirira ndiponso ufulu wopembedza. Ufuluwu umapatsa munthu mwayi wokana kulowa usilikali ngati munthuyo akuona kuti n’zosagwirizana ndi chipembedzo chake kapena zimene amakhulupirira. Palibe munthu amene akufunika kuphwanyira mnzake ufulu umenewu pomuopseza.” *
Nthambi inanso ya bungwe la United Nations yoona za ufulu wachibadwidwe (Human Rights Council), inanenanso nkhani yofananayi m’lipoti lake laposachedwapa lakuti, “Lipoti lofotokoza nkhani yokhudza kukana kulowa usilikali chifukwa cha zimene munthu amakhulupirira.” Lipotili linasonyeza mfundo zimene mayiko ndi mabungwe ambiri amayendera zomwe zimalimbikitsa mayiko kulemekeza ufulu wa anthu amene amakana kulowa usilikali. Lipotili linasonyezanso kuti si zoyenera kuti mayiko aziopseza, kuimba mlandu kapena kulanga anthu amene amakana kulowa usilikali chifukwa cha zimene amakhulupirira. *
Kodi boma la Korea lachitapo chiyani pa nkhaniyi?
Philip Brumley: Boma la Korea silinayambebe kutsatira mfundo zimene mayiko anagwirizana pa msonkhano wa CCPR. Choncho dzikoli lalephera kutsatira mfundo zimene mayiko anagwirizana komanso likukana kulemekeza ufulu wa anthu amene amakana kulowa usilikali. Kuwonjezera pamenepa khoti lalikulu ku South Korea komanso khoti laling’ono linanyalanyaza zimene mayiko anagwirizana pa msonkhano wa CCPR. Makhotiwa anachita zimenezi pokana kumva madandaulo a anthu amene anakana kulowa usilikali. Mpaka pano nyumba yamalamulo ya ku Korea sinakhazikitse ntchito imene anthu okana kulowa usilikali angamagwire ndipo sinakhazikitsenso njira zotetezera anthuwo.
Kodi achinyamata a Mboni za Yehova amene amamangidwa amakumana ndi mavuto otani?
Dae-il Hong: Anyamatawa ndi olimba mtima kwambiri chifukwa boma likawaitana, sathawa koma amapitabe ngakhale akudziwa kuti malinga ndi mmene zinthu zilili panopa, akaimbidwa mlandu komanso kuikidwa m’ndende. Iwo ndi nzika za chitsanzo chabwino ndipo amapitirizabe kukhala ndi makhalidwe abwino ngakhale pamene ali kundende. Amakhala chaka chimodzi ndi hafu ali kundendeko ndipo pa nthawiyi amasowana ndi achibale awo. Koma n’zomvetsa chisoni kuti akatuluka amakhala ndi mbiri yoti anamangidwapo ndipo zimenezi zimachititsa kuti azivutika kupeza ntchito m’boma ngakhalenso m’makampani akuluakulu. Iwo amakumana ndi mavuto onsewa ngakhale kuti sanalakwe chilichonse.
Kodi a Mboni za Yehova ku Korea akuyeneradi kumaimbidwa mlandu komanso kumangidwa chifukwa chokana kulowa usilikali?
Dae-il Hong: Ayi ndithu, chifukwa iwo si zigawenga. Anthu a Mboni za Yehova ku Korea komanso padziko lonse lapansi, amadziwika kuti ndi anthu okonda mtendere, omvera malamulo komanso amagwira ntchito zachitukuko m’dera lawo modzipereka. Iwo amalemekeza olamulira a boma, amapereka misonkho komanso amathandiza boma pa ntchito zosiyanasiyana. Posachedwapa, woweruza milandu ku khothi lina laling’ono la ku Korea analamula kuti mnyamata wina wa Mboni aikidwe m’ndende atakana kulowa usilikali chifukwa cha zimene amakhulupirira. Pambuyo ponena kuti sakanathanso kugamula mlanduwo mwanjira ina, woweruzayo anapereka chigamulochi. Kenako woweruzayo anabisa nkhope yake ndi mapepala ndipo anayamba kulira. Zikuoneka kuti woweruzayo anasowa mtendere chifukwa anadziwa kuti mlanduwu sunayende mwachilungamo. Anthu enanso amene ankamvera mlanduwo anazindikira zimenezi ndipo anayamba kulira.
Philip Brumley: Tsopano nthawi yakwana yakuti akuluakulu a boma la Korea athetse nkhaniyi, yomwe yakhala ikuvuta kwa nthawi yaitali. Boma lingachite zimenezi poyamba kulemekeza ufulu wa anthu omwe amakana kulowa usilikali.
^ ndime 5 Human Rights Council “Report of the Working Group on the Universal Periodic Review,” 12 December 2012, A/HRC/22/10, pages 7 and 22, paragraphs 44 and 124.53.
^ ndime 6 Jong-nam Kim et al. v. The Republic of Korea, communication no. 1786/2008, Views adopted by the Committee on 25 October 2012, page 7, paragraph 7.4
^ ndime 7 Human Rights Council “Analytical report on conscientious objection to military service,” 3 June 2013, A/HRC/23/22, pages 3-8, paragraphs 6-24; pages 9, 10, paragraphs 32, 33.


text:
Kuchotsa Zipupa
4/8/2003
Mzuzu Malawi ku Afrika 1996.
Mudziko limene tikhala monganso maiko ena onse thupi la Yesu lagawidwa gawidwa zidutcha. Pali zambiri zachitikira choncho kuti thupi la Yesu liphwanyike moipa nthawi zina ndi chifukwa cha kuzikonda ndi kuziyeneleza kwa anthu ena mwananso ziphunzitso zimakahla zosiyana, ndipo anthu amagawanika chifukwa pa chiphunzitso kwa nthawi amayambana ndipo amasiyana.
Ndi cholinga chinthu ndi ntchito kwa Yesu kuti tichotse makoma amenewa ndi zotsingazi. Yesu akufuna kuti thupi lake likhale limodzi dziko lonse lapansi. Pali zina zimene zifunika kusintha kuti zimenezi zichitike, ngakhale kuzikonda ndi kunyada kuchotsedwe pa ife.tiyenela kubwela pamodzi kuti tidziwe ziphunzitso za Yesu—pamodzi, osati mosiyana tiyenera kukhala ofewa ndi ozichepetsa kuphunzira kwa wina ndi mnzake.
Mwazina zimene thupi la Yesu lagawidwa ndi kufuna kwa anthu kuika maina pa Mpingo. Pamene tiyankhana mu Baibulo lokha, pamenepo sitiona kuti mpingo woona sunakhale ndi dzina ai ndithu, Palibe mpingo wa Babatisiti mu Baibulo kapena Apostoliki kapena Mpingo wa Nazarene kulibe kumeneko. Palibenso amannoncite” kapena makalazamatiki” ulipo thupi la Yesu lokha.
Pamene muwelenga za mpingo mu Baibulo amadziwika ndi maina ambiri. Koma sizikwangwani ai, Si undindo. Mpingo angakhale mpingo wa Mulungu kwa Akorinto ungatchedwenso oyamba kubadwa ndi chimodzimodzi. Ungatchedwenso osakhidwa kapena oitanidwa. Ndi mpingo womwenso kwa Akorinto. Maina onsewa amadziwika nawo kuti anali iwo osati chizindikiro chobvalidwa. Mwa chitsanzo ngati nditanena mbale Henry chingakhale chizindikiro ndipo ndikati Henry, mbale wanga okondedwa ndiye kuti maonekedwe, osati chizindikiro. Mipingo mu Baibulo imatchedwa ndi mawonekedwe koma osati ndi zizindikiro. Palibe pamne mu Baibulo mpingo udziwika ndi chizindikiro. Mpingo wa Babatisiti ndi chizindikiro cha chipembedzo. Abale mwa Kristu ndi mawonekedwe. Babatisiti ndi chizindikiro. Izi ndi zimene zatigawa ife tonse muzidutcha—zidutcha. Chifukwa ngati muli ndi chizindikiro chosiyana ndi changa, ndizimene zatisiyanitsa ife tonse.
Simuli mphamvu mu mwazi wa Kristu? Tisiyane chifukwa cha maina chabe? Mufunanso dzina lina pambali pa dzina la Yesu? Palibe dzina lina m’mwamba kapena pansi pano limene anthu angapulumutse nalo. Sitifuna kutchedwa ma Babasititi kapena mamone kapena Apostoli kapena Asabata. Tiyenera kukhala okonda Yesu ndi okondana. Ndi zokwanira MULI mphamvu mu mwazi wa Yesu. Ndipo palibe chimene chingatilekanitse. Ngati pali kusiyana pakati pa inu ndi ine ndi chifukwa choti wina wa ife safunana kukonda ndi kumvela Yesu. Ndizimene zingatisiyanitse koma ndi zokhazo zimene zingatisiyanitse kuchokera kwa mbale. Ngatyi muli ndi chizindikiro cha Babatisiti ndi ine cha sabata ndiye pali mgawikano pakati pathu umene ukukwiitsa Yesu. Ngati tikhala moyo wathu pamodzi ndi kusamalira wina ndi mnzake popanda chizindikiro cha babatisiti kapena a sabata ndiye pamenepo pamodzi tidzaphunzira kukonda Yesu, koma ngati tili zizindikiro zosiyana sitingakhale PAMODZI.
Dzina la Mpingo Wako ndi Chiyani?
Muchifuniro cha Yesu okondedwa, sitiyenera kukhala ndi zotchinga. M’mene Paul adalankhulira. “Atembeledwe wina aliyense osakonda Ambuye” tisakhale ndi matembelero tiyenera kuchotsa zotchinga zonse zazipupa, zotchinga ndi zizindikiro ndiye ngati pali mpingo mu mzinda wanu ndi mphamvu ya mwazi wa Yesu ndiye tidzakhala a Kristo pamodzi popanda maina. Mpingo umene tili takhala kokwanira zaka makumi koma ulibe dzina. Zoona ndi zoti pamene wina atifunsa “Dzina la mpingo wanu ndi chiyani? Timati, “timakonda Yesu” ngati ali a Babatisiti ndiye palibe zipupa sanganiza za ine monga mpikisano ndipo ndimaitana kuti tidzaone Yesu tonse pamodzi popanda zizindikiro.
Pamene wina afunsa mmodzi mwa ana athu “umapita ku mpingo uti” sakwanitsa kuyankha pokhapo ponena kuti “onse amene ndimawadziwa amakonda Yesu ngati wina afunsa, mumapita kuti ku mpingo? Ana athu amati “mukuti chiani? Iwowo ali mpingo tsiku ndi tsiku sanaonelera zochitika mu mpingo. Ndife mpingo ndipo anawo amadziwa mmumtima wawo ngakhale ali ochepera msinkhu.
Ndi zofunika kuti tisakhale ndi chizindikiro mu moyo wathu. Zimafunika kuyambira ndi inu ndipo ndi onse amene mwafikire mu dziko la chipembedzo. Apempheni choonde asakhale ndi zipupa ndi zotchinga ngati muli mphamvu mwa Yesu, tisdakhale ndi zipupa, kukhala ndi maina amene mulibe mu Baibulo zimachititsa zitchinga. Anthu ena amati, koma dzina lathu lili mu Baibulo mpingo wathu amatchedwa mpingo mu Akorinto umatchedwa mpingo wa Mulungu ndiye tili ndi dzina limene lili mu Baibulo. Sikuganiza kwabwino kutero chifukwa Paulo samatchula mpingo ndi chizindikiro zimene adanena ndi zori uwu ndi mpingo umene uli wa Mulungu. Osati “Mpingo wa Mulungu mu Akorinto” koma kuti anthu a Mulungu okhala mu mzinda wa Akorinto unali mawonekedwe osati chizindikiro ndiponso anatchula anthu omwewo ndi maina ena awiri kapena atatu. Chifukwa ndi mawoonekedwe. Alipo maina ambiri a mpingo koma ngati tikhala ndi dzina limodzi ndikukhala ndi dzinalo tapondeleza pa mwazi wa Yesu chifukwa tapangitsa kuti pakhale kusiyana pakati pa ife ndi ena amaene akonda Yesu. Ngati muli ofuna, yankho labwino pamene wina afunsa inu, “Dzina la mpingo wako ndi chiani? Nenani “ndimakonda Yesu” umakonda” limeneli ndiko kuyankha kwabwino. Pamene palibe zosiyana kuti wina sakonda Yesu. Iyi ndi njira ya Mulungu ndi njira ya Baibulo. Siosiyana ndi maina. Monga ananena mtumwi, Ana ang’ono inu. Kondanani wina ndi mnzake ndizimene timapanga sititenga kunyada mu mpingo mwathu, koma kwa mwamuna wathu Yesu Amen?
Wina amene ndinamdziwa amalankhula ndi “Abusa” ndipo abusawo anakhumudwa pamene anauzidwa kuti anali mpingo. Mbusawo anali kuganiza za “mpingo” umene umapita lasabata m’mawa mu nyumba yomangidwa ndiye pamene wina afunsa inu kuti ndi mpingo uti uli? Ndipo mufunseni Mulungu kupatsa nzeru momwe mungayankhire funsolo. Pakuti pali mayankho ambiri. Mukawelenga mu chipangano cha tsopano muona kuti okhulupilira mayankha munjira mosiyana, chifukwa anali m’mene mungayankhire mafunso. Mulungu adzakuonetsani pa zimene mungayankhire. Koma mukakhala ndi chizindikiro ndipo akakufunsani “muli mu mpingo uti?” muli ndi yankho limodzi lokha—chizindikiro tsopano ngati mulibe chizindikiro mungabweretse pafupi ndi kwa Yesu powauza kwa iwo za Yesu ali ndi moyo ndi thupi lake ndi mpingo sichimene upitako, ndi chimene uli ndi Banja osati bungwe mungathe kutero pamene wina afunsa muli mu mpingo uti—pokhapo muli ndi chizindikiro chifukwa ngati sakhulupirira inu adzaganiza muli monga m’modzi amene amapita ku nyumba zomangidwa ngati musiyana mu chikhulupiriro ndi zimene amachita iwo, koma ngati mulibe dzina monga mipingo ya m’baibulo imene inalibe dzina lirilonse ndiye akafunsa dzina la mpingo munganene za banja lodabwitsa la thupi la Yesu ndi moyo wamoyo ukhala mwa anthu ake.
“Mundondomeko chikhulupiriro”—Chotchinga china
Chifukwa china chimene kuli zipembedzo ndi kuzikonda kwa anthu china ndi kusiyana kwa maonekedwe. Kusiyana kwa zotsatira mu chikhulupiriro pamene mbusa ndi munthu uja ndilankhula kale anayamba kulankhulana samadziwa zimene mnzakeyo amakhulupirira ngati munthuwo ndi abale ena adakadziwa bwino munthu winayo anakatha kulankhula zina zosiyana mukuchokera mu mgwilizano wawo. Anakatha kulankhula kubadwa kwa Yesu komanso muimfa yake ndi kuuka kwa Yesu; komanso zoti ali kubweranso kw aanthu ake. Adzayamba kuyankhula kuti Mkristu ndi ndani? Kuti ngati sungataye moyo wako kwa Yesu sungathe kumpeza iye, komanso ngati sungatenge mtanda wako sungathe kukhala ophunzira wake. Mu mgwilizano angayamba kugwira ntchito kuti mndondomeko ya chikhulupiriro ndi otani.
Muli ndi ana ndi amai? Ndondomeko ya chikhulupiriro chanu ndi yotani mu banja lanu? Pali zambiri zimene zili zofunika mu banja lanu koma mulibe mdnodomeko wa chikhulupiriro m’banja lanu. Inde zimatero koma osati motero sumaika pa chipupa koma zimakhala mu mtima wanu ndi m’mitima ya ana anu chifukwa munawaphunzitsa iwo ngati ndabwera pa nyumba yanu kudzakhala ndipo simundiuza iwe za “ndondomeko ya chikhulupiriro” ndidzaona pa nkhope yanu. Ndidzaona m’mene mumatchalira ndi akanzi ndi ana anu ndidzaonanso m’mene mumalimbikira ntchito ndipa chakudya pagome ndipo ndikakupezani kuti mwapinda mabondo anu ndi kupemphera pa mbali poterosimunaike muzipupa koma ndondomekowo ulipo ndithu.
Pamene mpingo ukhala banja ndi zofanana motere sitiika zinthu mu zipupa, koma pamene mwatidziwa ife mumaona mu mitima. Ngati wina adzakhala mbanja lathu, mpingo wathu (umene uli ndi anthu zana la anthu). Ndipo sakhulupirira zakubadwa kwa Yesu ndikuti iye ndi mwana wa Mulungu ndikuti mwazi wa Kristo ndi umene unatiombola ife kuchokera kumachimo, sitingawapatse ndondomeko ya chikhulupiriro chifukwa ndife banja silimodzi lokha monganso banja silikhala limodzi lokha koma chifukwa tili nawo mi mitima yathu, monga mmene banja lichitira. Sipapita nthawi tisanakambilane zinthu zofunika.
Bvuto lokhala ndi ndondomeko wa chikhulupiriro ndikuika pa chipupa ndi zofanana kukhala ndi dzina la mpingo. Zimamanga zipupa ndi zotchinga pakati pa anthu, ngati munthu angabwere kwa ine, nati “ndina mbabatisiti? Ine nditi, inde ndine mbabatisiti adzaganiza kuti amandidziwa, koma sandidziwa koma zimene adziwa ndi zimene mubabatisiti amachita ndiye kumaganiza kuti amandidziwa. Mwa ichi ngati ndili mkristu opanda chizindikiro ndiye sadzaopa ine chifukwa adzaganiza kuti wandidziwa kale tsopano adzalankhula kwa ine kuti ndine ndani chifukwa sindinabisare mu chizindikiro cha Babatisiti adzalankhula kwina zazinthu zina—monga mwazi wa Yesu ndipo ndingamuuze m’mene ndimakhulupirira ngati ndikulakwitsa angathe kundithandiza kusintha koma ngati ndili wa Babatisiti amanenatu kuti “chabwino” pamene tilibe zotchinga pamenepo tidzakhala ndi mulumikizo umene tingathandize wina ndi mnzake.
Kukonda anthu, koma mudane ndi zosakaniza
pamene mpingo mu Baibulo suli ndi kugawikana pa dzina posiyanitsa kudziwika ndi aKristo a mu mzinda wina pali chinthu ichi monga mwa mpingo pa wokha ndikunena ichi chifukwa ndi chofunika kukhala mu ubale ogwilizana ndi wina ndi mnzake. Mu dziko la Amerika pali kapena mitundu itatu pazochitika mu dziko la chikristu. Loyamba ndi mbali ya chipembedzo chokhala ndi chizindikiro. Alipo anthu abwino mu chipembedzo zimenezi ndi ena oipanso. Pali anthu amene anachoka mu chipembedzo koma sanathe kupeleka moyo wawo kwa okhulupirika ena ndipo pali kutayana. Amakonda Yesu ndipo amakhulupira choonadi koma amafuna anthu nthawi iliyonse. Malembo amati dandaulilanani wina ndi mnzake tsiku ndi tsiku pamene patchedwa lero. Ndipo ngati sitidandaulilana wina ndi mnzake potchedwa lero. Ndipo ngati sitidandaulilana wina ndi mnzake potchedwa tsiku ndipo tidzaumitsidwa mtima ndi kuunitsidwa (Ahebri 3:12-13).
Pali ena amalowana mukulumikizidwa pamodzi tsiku ndi tsiku mu moyo. Sali mbali ya chipembedzo, koma amakonda anthu a chipembedzo. Amakonda tsiku ndi tsiku ndipo ali mpingo. Sangoyenda chisawawa ali amene Baibulo amati “olungamitsidwa pamodzi ndi mitchempha” pamene mbali ina yafooka, onse amafooka. Pamene mbali ina pali mdalitso, onse amakondwera amaima ndi kukhala pansi ndi kulankhula onse pamodzi. Uwu ndiwo mpingo opanda dzina ndi zinyumba zomangidwa kapena kuwonelera ndipo mamembala ake ali mu moyo kukondana wina ndi mnzake tsiku lililonse.
Ndiye magulu atatu amenewa. Ambiri amapita mumachitidwe otere nthawi zambiri. Ambiri tinaonetsedwa kwa Yesu mwa chipembedzo, ndipo zabwino zabwera kuchokera mukutero. Chifukwa ambiri ndi ofewa kuganiza kwawo amaona kuti sangathe kupitiliza mu chipembedzo. Yesu anati ndidzalavula otentha chabe mkamwa mwake. Muchipembedzo muli anthu otentha ndi ozizira. Pamene musakaniza kutentha ndi kuzizira ndipo amene amaganiza monga Yesu adzakhala ndi zobvuta pamene akhala ndi machitidwe otere. Tingakhala umasuka ndi kusatsaniza ngati ndife osalumikidwa ndi Yesu chifukwa iye sakonda kusakaniza. Ndipo timakhala ndi zobvuta. Timakonda anthu, timafuna kutumikira ndi kuthandiza ndiponso timawafunanso. Koma pamene pali kusakaniza sitidziwa tidzachitanji. Anthu ena amachoka muzimenezo. Kapenanso amachotsedwa, amachoka mokhumudwa ndipo ali paokha. Timafunsa kuti akhale ndi anzawo mofulumira mu moyo wa tsiku ndi tsiku ndikusakhala paokha nthawi yayitali. Tiyenera kupemphera zipembedzo ndi anthu apadera-dera amaene ali kumeneko, koma zipupa ziyenera kugwetsedwa ndi kutentha chabe kuyenera kutha. Malemba anati kuchotsa chotupitsa mkate. Ichi ndi cholinga chathu—kuthandiza kuchotsa chotupitsa.


text:
Kodi Baibo Mumaiona Bwanji?
Kodi mumaiona ngati . . .
buku la anthu?
buku la nthano?
buku locokela kwa Mulungu?
ZIMENE BAIBO IMANENA
“Malemba onse anauzilidwa ndi Mulungu.”—2 Timoteyo 3:16, Baibulo la Dziko Latsopano.
UBWINO WOKHULUPILILA ZIMENEZI
Mudzapeza mayankho okhutilitsa a mafunso ofunika kwambili onena za umoyo.—Miyambo 2:1-5.
Mudzapeza malangizo othandiza pa umoyo wa tsiku ndi tsiku.—Salimo 119:105.
Mudzakhala ndi ciyembekezo codalilika ca umoyo wabwino mtsogolo.—Aroma 15:4.
KODI TINGAKHULUPILILEDI ZIMENE BAIBO IMANENA?
Inde, pa zifukwa zitatu izi:
Nkhani zake n’zogwilizana. Baibo inalembedwa ndi anthu osiyana-siyana okwanila 40 kwa zaka zopitilila 1,600. Ndipo ambili a io sanakumanepo. Koma Baibo yonse ndi yogwilizana, ndipo ili ndi mfundo yaikulu imodzi.
Alembi ake anali oona mtima. Olemba mbili kaŵili-kaŵili salemba zoona ngati anthu ao agonjetsedwa. Koma alembi a Baibo anali oona mtima, cakuti analemba zolakwa zao ndi za mtundu wao.—2 Mbiri 36:15, 16; Salimo 51:1-4.
Ulosi wake ndi wodalilika. Kukali zaka 200, Baibo inakambilatu kuti mzinda wakale wa Babulo udzaonongedwa. (Yesaya 13:17-22) Inafotokozanso mmene mzinda wa Babulo udzaonongedwela ndi dzina la amene adzaugonjetsa.—Yesaya 45:1-3.
Maulosi ena ambili a m’Baibo naonso anakwanilitsidwa ndendende monga mmene Baibo inanenela. Kodi zimenezi si zimene timayembekezela ndi buku locokela kwa Mulungu?—2 Petulo 1:21.
GANIZILANI FUNSO ILI
Kodi Mau a Mulungu angakuthandizeni kuti mukhale ndi umoyo wabwino kwambili?
Baibo imayankha funso limeneli pa YESAYA 48:17, 18 ndi pa 2 TIMOTEYO 3:16, 17.


text:
Chilankhulo cha Chichewa
Chichewa, (Chicheŵa mu chilankhulo cha ku Malaŵi, chomwe chimatchulidwanso kuti Chinyanja) ndi chilankhulo cha anthu a chi Bantu ndipo chimalankhulidwa kwambiri ku m’mwera ndi pakati kwa Africa. Mau oyamba okuti Chi- amene amalembedwanso kuti Ci- amatanthauza “mokhala ngati”, motero liu loti Chichewa limatanthauza “mokhala ngati Achewa”, choncho chilankhulochi chimadziwikanso ndi maina okuti Chewa kapena Nyanja. Chingoni (Ngoni) ndi Chikunda (Kunda) ndi kalankhulidwe kena ka chilankhulochi.
This is an excerpt from the article Chilankhulo cha Chichewa from the Wikipedia free encyclopedia. A list of authors is available at Wikipedia.


text:
Kodi Nyanja ya Moto N’chiyani? Kodi ndi Yofanana ndi Gehena?
Yankho la m’Baibulo
Mawu akuti nyanja ya moto akuimira kuwonongedwa kotheratu. Mawuwa ndi ofanana ndi Gehena koma ndi osiyana ndi manda a anthu onse.
Si nyanja yeniyeni
Mavesi onse 5 m’Baibulo amene amatchula za “nyanja ya moto” amasonyeza kuti nyanjayi si yeniyeni koma ndi yophiphiritsa. (Chivumbulutso 19:20; 20:10, 14, 15; 21:8) Mavesi osiyanasiyana amasonyeza kuti zinthu zotsatirazi zidzaponyedwa m’nyanja ya moto:
Mdyerekezi. (Chivumbulutso 20:10) Popeza Mdyerekezi ali ndi thupi lauzimu, sangawotchedwe ndi moto weniweni.
—Ekisodo 3:2; Oweruza 13:20.
Imfa. (Chivumbulutso 20:14) Imfa si chinthu chimene tingathe kuchiona. Mawu akuti imfa akusonyeza chinthu chimene poyamba chinali ndi moyo koma tsopano chilibe moyo. (Mlaliki 9:10) Choncho sizingatheke kuti imfa iwotchedwe.
“Chilombo” ndiponso “mneneri wonyenga.” (Chivumbulutso 19:20) Popeza chilombo ndiponso mneneri wonyengayu ndi zinthu zophiphiritsa, ndiye kuti nyanja ya moto imene adzaponyedwemo ndi yophiphiritsanso.
—Chivumbulutso 13:11, 12; 16:13.
Nyanja ya moto ikuimira kuwonongedwa kotheratu
Baibulo limanena kuti nyanja ya moto imeneyi “ikuimira imfa yachiwiri.” (Chivumbulutso 20:14; 21:8) Imfa yoyambirira imene Baibulo limatchula inayamba chifukwa cha kuchimwa kwa Adamu. Mulungu adzagonjetsa imfa imeneyi akadzaukitsa anthu amene anamwalira ndipo kenako adzaithetsa.
Koma nyanja ya moto ikuimira imfa ina, kapena kuti imfa yachiwiri. Ngakhale kuti anthu amene amwalira pa imfa yachiwiriyi nawonso sadziwa chilichonse, Baibulo silinena chilichonse kuti adzaukitsidwa. Mwachitsanzo, Baibulo limanena kuti Yesu ali ndi “makiyi a imfa ndi a Manda.” Izi zikusonyeza kuti iye ali ndi mphamvu zoukitsa anthu amene anamwalira chifukwa cha tchimo la Adamu. (Chivumbulutso 1:18; 20:13) Koma Baibulo silinena kuti Yesu, kapena wina aliyense, ali ndi makiyi a kunyanja ya moto. Choncho nyanja ya moto imeneyi ikuimira chilango chachikulu chomwe ndi kuwonongedwa kotheratu.
Nyanja ya moto n’chimodzimodzi ndi Gehena, kapena kuti Chigwa cha Hinomu
Mawu akuti Gehena (m’Chigiriki ge′en·na) anatchulidwa nthawi zokwana 6 m’Baibulo. Mofanana ndi nyanja ya moto, mawu akuti Gehena akuimira chiwonongeko chotheratu. Ngakhale kuti mawu akuti Gehena anamasuliridwa kuti “helo” m’Mabaibulo ena, Gehena ndi wosiyana ndi helo (m’Chiheberi sheʼohl′, m’Chigiriki hai′des).
Mawu akuti “Gehena” amatanthauza “Chigwa cha Hinomu.” Chigwa chimenechi chinali kunja kwa mzinda wa Yerusalemu. Kale, anthu a mumzinda wa Yerusalemu ankataya zinyalala zawo kuchigwa chimenechi. Nthawi zonse kuchigwa chimenechi kunkayaka moto kuti uziwotcha zinyalalazo, ndipo mphutsi zinkadya chilichonse chimene sichinawotchedwe ndi moto.
Yesu anagwiritsa ntchito mawu akuti Gehena mophiphiritsira ponena za chiwonongeko chotheratu. (Mateyu 23:33) Pofotokoza zimene zimachitika ku Gehena, Yesu anati “mphutsi za mitembo sizifa ndipo moto wake suzima.” (Maliko 9:47, 48) Zimene Yesu ananenazi zikugwirizana ndi ulosi umene Yesaya ananena, wokhudza Chigwa cha Hinomu. Ulosiwu umati: “Iwo adzapita kukaona mitembo ya anthu amene anali kuphwanya malamulo anga, pakuti mphutsi zodya mitemboyo sizidzafa. Moto woinyeketsa sudzazima.” (Yesaya 66:24) Fanizo la Yesuli likusonyezeratu kuti mawu akuti Gehena akuimira chiwonongeko chotheratu, osati kuzunzidwa. M’fanizoli, mphutsi zikudya mitembo, osati anthu amoyo. Nawonso moto ukunyeketsa mitembo, osati anthu amoyo.
Baibulo silisonyeza kuti anthu opita ku Gehena adzaukitsidwa. Choncho “nyanja ya moto” komanso “Gehena wamoto” zikuimira chiwonongeko chotheratu.
Kodi mawu akuti “adzazunzidwa usana ndi usiku kwamuyaya” akutanthauza chiyani?
Ngati nyanja ya moto ikuimira chiwonongeko chotheratu, n’chifukwa chiyani Baibulo limanena kuti Mdyerekezi, chilombo, ndiponso mneneri wonyenga “adzazunzidwa usana ndi usiku kwamuyaya”? (Chivumbulutso 20:10) Taonani zifukwa 4 zosonyeza kuti kuzunzidwa kumene kukutchulidwa palembali n’kophiphiritsa:
Kuti Mdyerekezi azunzidwe kwamuyaya, zingafunike kuti akhale ndi moyo kwamuyayanso. Koma Baibulo limanena kuti iye adzawonongedwa, kapena kuti sadzakhalaponso.
—Aheberi 2:14.
Moyo wosatha ndi mphatso yochokera kwa Mulungu, osati chilango.
—Aroma 6:23.
Chilombo ndiponso mneneri wonyenga ndi zinthu zophiphiritsa, choncho sizingazunzidwe.
Baibulo limasonyeza kuti kuzunzidwa kwa Mdyerekezi kukutanthauza kuti adzawonongedwa kotheratu ndipo sadzavutitsanso anthu.
Mawu amene m’Baibulo anawamasulira kuti “kuzunzidwa” angatanthauzenso “kulepheretsedwa kuchita zinazake.” Mwachitsanzo, mawu achigiriki amene anawamasulira kuti “oyang’anira ndende” palemba la Mateyu 18:34, amawamasuliranso kuti “azunzi” m’Mabaibulo ena. Zimenezi zikusonyeza bwino kugwirizana kumene kulipo pakati pa mawu akuti “kuzunzidwa” ndi “kulepheretsedwa kuchita zinazake.” Komanso nkhani yopezeka pa Mateyu 8:29 ndi pa Luka 8:30, 31, imasonyeza kugwirizana kwa mawu akuti ‘kuzunzidwa’ ndi ‘phompho.’ Mawu onsewa akuimira malo ophiphiritsira, kumene munthu sangathe kuchita chilichonse, kapena kuti imfa. (Aroma 10:7; Chivumbulutso 20:1, 3) Ndipotu m’buku la Chivumbulutso muli mawu angapo akuti “kuzunzidwa” ndiponso “zunza” omwe anawagwiritsa ntchito mophiphiritsa.


text:
Dziko laling'ono koma lopanga zazikulu
- Kulongosola
- Gulu la zinthu: Nkhani
- Owona: 64
Dziko laling'ono koma lopanga zazikulu
Mkulu okhonza malamulo wadziko la Bahrain wanena kuti boma lolamula la Al-Khalifa likudzudzula zipani zotsutsa pa nkhani yophulitsa mabomba angakhale akudziwa kuti omwe akukhudzidwa ndi nkhaniyi ndi dziko la Qatar.
Nduna yowona nkhani za kunja Khalid bin Ahmed Al-khalifa yanena kuti mabomba omwe akhala akuphulitsidwa ku Bahrain akukhudzidwa ndi dziko la Qatar. Apolisi atatu adaphedwa pomwe amayesetsa kuthetsa mkangano omwe udabuka malo ena munzinda wawukulu wa Manama lolemba lapitali. Kwa zaka zokwana zitatu kudali bata ndi mtendere pakati pa anthu opanga zionetsero, koma kusagwirizana komwe kwabuka padakali pano kwabwera chifukwa cha boma. Boma la Bahrain lidagwira ndi kumanga anthu okwana makumi awiri ndi asanu (25) chifukwa chowaganizira kuti ndi omwe adaphulitsa mabombawa.
Kuyambira mchaka cha 2011 anthu ambiri ofuna democracy akhala akupanga ziwonetsero mmisewu ya Bahrain ndikumaliwuza boma lolamula la Al-khalifa kuti lichoke paulamuliro. Pa 14 march mchaka chomwechi dziko la Saud Arabia ndi United Arab Emirates lidatumiza gulu la nkhondo ndicholinga chofuna kuthandiza dziko la Bahrain polimbana ndi anthuwa.
Apolisi a Bahrain mpaka pano apha anthu okwana 89 chiyambire ziwonetsero zamtunduwu.
Pafupi fupi anthu okwana 2,500-3,00 omwe ena ndi oyang’anira za ufulu wachibadwidwe, madokotala, komanso andale ayikidwa kundende chifukwa chodzudzula boma lolamula la Al-khalifa lomwe lakhala likulamula kuyambiri mchaka cha 1783.


text:
Fadak 20
- Kulongosola
- Gulu la zinthu: Ahalbait
- Owona: 47
Fadak 20
Mu Quran yolemekezeka akunena kuti:
((سَبَّحَ لِلَّهِ ما فِي السَّماواتِ وَ ما فِي الْأَرْضِ وَ هُوَ الْعَزِيزُ الْحَكِيمُ. هُوَ الَّذِي أَخْرَجَ الَّذِينَ كَفَرُوا مِنْ أَهْلِ الْكِتابِ مِنْ دِيارِهِمْ لِأَوَّلِ الْحَشْرِ ما ظَنَنْتُمْ أَنْ يَخْرُجُوا وَ ظَنُّوا أَنَّهُمْ مانِعَتُهُمْ حُصُونُهُمْ مِنَ اللَّهِ فَأَتاهُمُ اللَّهُ مِنْ حَيْثُ لَمْ يَحْتَسِبُوا وَ قَذَفَ فِي قُلُوبِهِمُ الرُّعْبَ يُخْرِبُونَ بُيُوتَهُمْ بِأَيْدِيهِمْ وَ أَيْدِي الْمُؤْمِنِينَ فَاعْتَبِرُوا يا أُولِي الْأَبْصارِ. وَ لَوْ لا أَنْ كَتَبَ اللَّهُ عَلَيْهِمُ الْجَلاءَ لَعَذَّبَهُمْ فِي الدُّنْيا وَ لَهُمْ فِي الْآخِرَةِ عَذابُ النَّارِ، ذلِكَ بِأَنَّهُمْ شَاقُّوا اللَّهَ وَ رَسُولَهُ وَ مَنْ يُشَاقِّ اللَّهَ فَإِنَّ اللَّهَ شَدِيدُ الْعِقابِ، ما قَطَعْتُمْ مِنْ لِينَةٍ أَوْ تَرَكْتُمُوها قائِمَةً عَلى أُصُولِها فَبِإِذْنِ اللَّهِ وَ لِيُخْزِيَ الْفاسِقِينَ، وَ ما أَفاءَ اللَّهُ عَلى رَسُولِهِ مِنْهُمْ فَما أَوْجَفْتُمْ عَلَيْهِ مِنْ خَيْلٍ وَ لا رِكابٍ وَ لكِنَّ اللَّهَ يُسَلِّطُ رُسُلَهُ عَلى مَنْ يَشاءُ وَ اللَّهُ عَلى كُلِّ شَيْءٍ قَدِير))
(( zonse zomwe zili kumwamba ndi padziko lapansi zimamuyeretsa Mulungu, Mulungu ndiwamphamvu komanso wanzeru. Iye ndi amene adatulutsa anthu okanira (Ayuda) kuchokera muzinyumba zawo komwe ndikuthamangitsidwa kwawo koyamba pomwe simumaganizira kuti angatuluke. Iwo amaganiza kuti zipupa zomwe zinyumba zawo zidali nazo ziwateteza kuchokera kwa Mulungu, koma Mulungu adawabwelera mosayembekezera. Mulungu adaponya mmitima mwawo mantha kufikira pomwe adali kuwononga nyumba zawo ndi manja awo komanso manja a anthu okhulupirira, tsono inu amene muli ndi maso (oganiza bwino) tengelanipo chitsanzo pa nkhaniyi.
Zidakakhala kuti Mulungu sadawalembere kutulutsidwa kwawo kuchokera malo omwe amakhala, ndiye kuti Mulungu adakawapatsa chilango padziko lino lapansi, koma iwowa ali ndi chilango chamoto tsiku lomaliza. Zilichoncho chifukwa choti iwowa amatsutsana ndikulimbana ndi Mulungu, munthu wina aliyense yemwe angalimbane ndi Mulungu adziwe kuti Mulungu ndi mwini chilango chachikulu. Mtengo wina uliwonse watende omwe mungawudule kapena kuwusiya dziwani kuti ndichifuniro cha Mulungu kuti mutero ndipo Mulungu adzawachititsa manyazi anthu owononga. Chinthu chomwe Mulungu wachipereka kwa Mtumiki wake kuchokera kwa iwo (Ayuda), ndi chinthu chomwe inu (asilamu) simudachivutikire pogwiritsa ntchito hatchi kapena ngamiya ndipo Mulungu amamupanga amene wamufuna kukhala mmanja mwa Mtumiki (s.a.w.w) ndipo iye ndiwakutha pachina chilichonse)).


text:
Fadak 22
- Kulongosola
- Gulu la zinthu: Ahalbait
- Owona: 52
Fadak 22
Monga momwe talongosola mmbuyomu kuti Fadak idali chuma cha Mtumiki (s.a.w.w) pogwiritsa ntchito mabuku osiyana siyana, pano tikufuna kutchula ena mwa mabuku amenewa malo amodzi ndicholinga choti ngati munthu atafuna kuti afufuze nkhaniyi mumabukuwa athe kuthandizika. Mabukuwa ndi awa:
1- Majmaul buldan ( pa liu loti Fadak).
2- Futuhul buldan.
3- Sirat Ibn Hisham.
4- Al-bidayah wa nihayah.
5- Siratul halabi.
6- Al-kamil Ibn Athir.
7- Al-kashaf.
8- Tarikh Twabari.
9- Tarikh Madinatul Munawwarah.
10- Majmaul zawaid.
11- Durul Manthur Suyutwi.
12- Kanzul ummal.
13- Shawahid Tanzil.
Mu mabuku amenewa zatsimikizidwa kuti Fadak idali ya Mtumiki (s.a.w.w) yekha basi ndipo Mtumiki adapereka Fadakiyi kwa mwana wake olemekezeka Hazrat Fatimah (a.s) kukhala yake.
Mumabukuwa muli mahadith omwe abwera kutsimikizira nkhaniyi pambuyo pa aya ya((وآت ذا القربى حقه )) (الاسراء:26) .
Mumabuku a shia mulinso mahadith omwe akuyikira umboni pankhaniyi monga mubukhu la Al-kafi muli nkhani yomwe ikuti: itatsika aya ili mmwambayi, Mtumiki (s.a.w.w) adamufunsa Jibril kuti kodi oyenera kwapatsa gawo lawo ndindani? Jibril adapita kumwamba, atabwelera adamuwuza Mtumiki kuti uyenera kupereka Fadak kwa Fatimah (a.s). Mtumiki olemekezeka adamuyitanitsa Hazrat Fatimah ndikumupatsa Fadak ponena kuti:
(( انّ الله أمرنى أن أدفع إليك فدك))
Kunena kuti: “Mulungu wandilamula kuti ndikupatse Fadak.”
Hazrat Zahrah (a.s) adayankha kuti:
قبلت يا رسول الله من الله ومنك))))
“ Ndavomera kulandira Fadak kuchokera kwa Mulungu ndi inu Mtumiki.”


text:
Ku Nabl ndi Zahra nkhani ikuti bwanji?
- Kulongosola
- Gulu la zinthu: Nkhani
- Owona: 60
Ku Nabl ndi Zahra nkhani ikuti bwanji?
Nabl ndi Zahra ndi imodzi mwa mizinda ya dziko la Syria yomwe yazungulilidwa ndi gulu lowukira kwa masiku okwana 730, ndipo gululi likupitiliza kulanga anthu ammizindayi. Mwina mutha kufunsa kuti kodi anthu amizindayi adalakwanji kuti alandire chilango chamtunduwu, yankho ndikukhala loti chifukwa chakukhala kwawo mashia. Munthu kukhala mushia nditchimo losakhululukilidwa pakati pa gulu la Takfiri.
Hadi yemwe ndi mmodzi mwa anthu omwe amakhala mu umodzi mwa mizindayi adakwanitsa kuthawa kuchokera kukuzungululidwa komwe akhala nthawi yayitali akuvutitsidwa akunena kuti: “ pambuyo pakuluza gulu lankhondo lomwe limayang’anira maderawa gulu lowukirali lidazungulira mizindayi chifukwa choti anthu okhala mmenemu ndi mashia”. Iye akupitiliza kulankhula kuti: “vuto lalikulu lomwe timakumana nalo ndilo kusowa kwa nun (mtundu wa chakudya chawo chokhala ngati chapate) zomwe pambuyo pake nkhani idafika povuta chifukwa choti zinthu zambiri sizimapezeka nkomwe, pachifukwa ichi ana ambiri amwalira munthawi imeneyi.
Patadutsa miyezi itatu tidapeza njira yapansi yomwe timagwiritsa ntchito kuti tikapeze chakudya, komabe njirayi idali yowopsa kwambiri motero padalibe kuchitira mwina koma kupita ndithu.
Kenako gululi lidatseka njirayi motero adatizungulira mbali zonse ndipo tidalibe njira ina yokapezela chakudya. Boma la Syria litawona kuti chiwerengero cha anthu omwalira chakula mmizindayi, lidayesetsa kugwirizana ndi gululi zomwe zidapangitsa pang’ono chabe kuti kakhalidwe kathu kasinthe. Nkhondo itayambikanso pakati pa gululi ndi asilikali aboma, njira ina idapezeka yomwe timakapezela chakudya angakhale kuti timagula modula kwambiri moti chakudya chomwe timapeza sichimakwanila ayi.
Hadi adakana za nkhani yakupezeka kwa gulu la Hizbullah muderali ponena kuti gululi silidabwere munzinda wawo ayi moti iwo ngati adali ndi zida zozitetezera zidali zochokera mwa iwo okha kudzera mu gulu lomwe adakhazikitsa ndicholinga chofuna kuziteteza kuchokera kwa adani.


text:
Mutu 17
Kodi Oyang’anira Dera Amatithandiza Bwanji?
Malemba Achigiriki amatchula mobwerezabwereza za Baranaba ndi mtumwi Paulo. Amuna amenewa anali oyang’anira oyendayenda ndipo ankayendera mipingo yoyambirira. N’chifukwa chiyani ankachita zimenezi? Iwo ankaganizira kwambiri za abale awo auzimu. Paulo ananena kuti ankafuna ‘kubwerera kumizinda yonse kuti akachezere abale’ ndi kuwaona kuti ali bwanji. Iye anali wokonzeka kuyenda maulendo ataliatali kuti akalimbikitse abalewo. (Machitidwe 15:36) Nawonso oyang’anira dera athu masiku ano amakhala ndi mtima umenewu.
Amabwera kumipingo yathu kudzatilimbikitsa. Woyang’anira dera aliyense amayendera mipingo 20 kapena kuposa, ndipo mpingo uliwonse amauchezera kwa mlungu umodzi, kawiri pa chaka. Timalimbikitsidwa kwambiri ndi utumiki wa abale amenewa komanso ngati ali okwatira, timalimbikitsidwa ndi utumiki wa akazi awo. Oyang’anirawa amayesetsa kudziwana ndi aliyense, ana ndi akulu omwe, ndipo amafunitsitsa kuyenda nafe mu utumiki wa kumunda komanso kupita nafe limodzi kumaphunziro athu a Baibulo. Oyang’anira amenewa amachita maulendo aubusa limodzi ndi akulu, komanso amakamba nkhani zolimbikitsa kwambiri pamisonkhano ya pampingo ndiponso ikuluikulu.
Amalimbikitsa Akhristu onse. Cholinga cha oyang’anira dera n’kuthandiza mipingo kuti ikhale yolimba mwauzimu. Iwo amakumana ndi akulu komanso atumiki othandiza kuti aone mmene mpingo ukuyendera, ndiponso amawapatsa malangizo owathandiza pa maudindo awo. Oyang’anira dera amathandiza apainiya kuti utumiki wawo uziyenda bwino. Komanso amasangalala kudziwana ndi anthu amene angoyamba kumene kusonkhana nafe ndiponso kumva mmene akupitira patsogolo mwauzimu. Woyang’anira dera aliyense amadzipereka ndipo ‘amagwira nafe ntchito limodzi potithandiza.’ (2 Akorinto 8:23) Choncho tiyenera kutsanzira chikhulupiriro chawo komanso kudzipereka kwawo kwa Mulungu.
N’chifukwa chiyani oyang’anira dera amachezera mipingo?
Kodi mungatani kuti mupindule oyang’anira dera akamachezera mpingo?


text:
Madziko Anayi A Choonadi
(Salima)
3/10/1999
Download Entire MP3 Album | File size: 25.36MB
- Umamukonda Yesu?
- Timamanga bwanji Nyumba ya Mulungu?
- Muli ndi chilimbiko?
- Choonadi Choyamba: Kodi Mkhristu Ndi Ndani?
- Choonadi Chachiwiri: Kodi Utsogoleri Nchiyani? (gawo lo yamba)
- Choonadi Chachiwiri: Kodi Utsogoleri Nchiyani? (gawo lo chiwiri)
- Choonadi Chachiwiri: Kodi Utsogoleri Nchiyani? (gawo lo chitatu)
- Choonadi Chachiwiri: Kodi Utsogoleri Nchiyani? (gawo lo nayi)
- Choonadi Chachiwiri: Kodi Utsogoleri Nchiyani? (gawo lo sanu)
- Choonadi chachitatu: moyo wa tsiku ndi tsiku
- Choonadi Chachinayi: Misonkhano
- Madziko a kusintha


text:
Choti Choti Khushiyan Episode 96 live By GeoTv – 6 May 2014...
Choti Choti Khushiyan Episode 96, Choti Choti Khushiyan Episode 96 Youtube, Choti Choti Khushiyan Episode 96 by geotv,choti choti khushiyan ep 96,Geo Tv Choti choti khushiyan episode 96,Choti Choti Khushiyan 6 May 2014.
Dailymotion Videos
Choti Choti Khushiyan Episode 96,
Live Choti Choti Khushiyan Episode 96,
Choti Choti Khushiyan Episode 96 Online,
Geo Tv on Choti Choti Khushiyan Episode 96,
6th May Choti Choti Khushiyan Episode 96,
Dailymotion On Choti Choti Khushiyan Episode 96,


text:
Asilikali aboma la Syria alanda malo a Rima mdera la Yabroud ndikupha anthu owukira ambiri.
- Kulongosola
- Gulu la zinthu: Nkhani
- Owona: 75
Asilikali aboma la Syria alanda malo a Rima mdera la Yabroud ndikupha anthu owukira ambiri.
Asilikali aboma la Syria alanda malo omwe ali kumpoto kwa dera la Yabroud ndikupha anthu ambiri agulu lowukira.
Kulanda kwa derali lomwe ndilodalilika kwa gulu lowukirali kuthandiza asilikali abomawa kuti athe kutseka njira yomwe gulu lowukirali limalandilira chithandizo kuchokera ku Lebanon mmbali mwa Nyanja ya Mediterranean.
Anthu ambiri okhala muderali adathawa kusiya derali lomwe anthu okwana 40,000 – 50,000 atha kukwana kukhalamo lomwenso lili pa mtunda okwana 60km kuchokera munzinda wawukulu wa Damascus komanso anthu ozungulira derali.


text:
ZIMENE ACHINYAMATA AMADZIFUNSA
Kodi Ndingatani Kuti Ndisamachite Zinthu Mozengereza?
Kodi mwatopa n’kumaliza ntchito zanu kapena homuweki yanu mochedwa nthawi zonse? Ngati zili choncho, mukufunika kuchitapo kanthu. Nkhani ino ikuthandizani kuti musiye kuchita zinthu mozengereza, ngakhale pamene
Mukamaliza kuwerenga nkhaniyi, muyankhe mafunso okhudza kuchita zinthu mozengereza.
Baibulo limafotokoza kuti kuchita zinthu mozengereza kuli ndi zotsatirapo zoipa. Limati: “
Woyang’ana mphepo sadzabzala mbewu, ndipo woyang’ana mitambo sadzakolola.”
Taonani zinthu zina zimene zingachititse vutoli komanso zimene mungachite kuti musamazengereze mukafuna kuchita zinthu.
Ntchitoyo ikuoneka kuti ndi yovuta.
Kunena zoona, ntchito zina n’zovuta kwambiri moti nthawi zina zingaoneke kuti ndi bwino kungozisiya. Koma taonani mfundo zotsatirazi zomwe zingakuthandizeni.
Muzigawa ntchitoyo m’magawo ang’onoang’ono. Mtsikana wina dzina lake Melissa anati: “
Ngakhale ndikadziwa kuti ndachedwa kwambiri kumaliza ntchito inayake, ndimayesetsa kuchita chinthu chimodzi pa nthawi imodzi.”
Muziyamba nthawi yomweyo. Mtsikana wina dzina lake Vera anati: “
Mukangodziwa kuti mukufunika kugwira ntchito inayake, muziyamba nthawi yomweyo. Ngati muli kale ndi ntchito zina zambiri zoti muchite, muzilemba ntchitoyo pagulu la ntchito zimene mukufunika kugwira. Mungalembenso zimene mungachite kuti mumalize msanga ntchitoyo.”
Muzipempha nzeru. N’kutheka kuti makolo anu komanso aphunzitsi anu anakumanapo ndi zimene mukukumana nazo, choncho mungachite bwino kuwapempha nzeru. Angakuthandizeni kuti mukonze bwino zinthu pa moyo wanu komanso angakuuzeni nzeru zimene zingakuthandizeni.
Zimene zingakuthandizeni. Mtsikana wina dzina lake Abbey anati: “
Muzilemba zimene mukufunika kuchita. N’zoona kuti pamafunika khama komanso kuchita zinthu mwadongosolo kuti muzitsatira zimene mwalembazo. Koma zimathandiza ndipo zinthu zimayenda bwino kwambiri chifukwa mumachita chilichonse pa nthawi yake.”
Ntchitoyo ikuoneka kuti ndi yosasangalatsa.
Nthawi zambiri ntchito imene mukufunika kugwira imaoneka kuti ndi yosasangalatsa. Zikatere, n’chiyani chingakuthandizeni kuti mugwirebe ntchitoyo? Tayesani kutsatira mfundo zotsatirazi.
Muziganizira ubwino womaliza ntchitoyo mwachangu. Mwachitsanzo, mungaganizire mmene mungasangalalire mukamaliza ntchitoyo. Pa nkhaniyi, mtsikana wina wazaka 13 dzina lake Amy anati: “
Ndimasangalala kwambiri ndikamaliza kugwira ntchito inayake pa nthawi yake kapena ndikamaliza msanga. Ndimakhala ndi mpata wopuma.”
Muziganizira za kuipa kochita zinthu mozengereza. Mukamachita zinthu mochedwa, mumangodziwonjezera ntchito ndiponso mavuto ndipo zinthu sizingakuyendereni bwino. Baibulo limati: “
Chilichonse chimene munthu wafesa, adzakololanso chomwecho.”
—Agalatiya 6:7.
M’maganizo mwanu, muziona kuti tsiku limene mukufunika kumaliza ntchitoyo layandikira. “
Zimandiyendera bwino ndikakonza zoti ndimalize ntchitoyo kutatsala tsiku limodzi kapena awiri kuchokera pa tsiku lenileni loyenera kumaliza ntchitoyo.
Zimenezi zimandipatsa mpata woonanso bwinobwino ntchito imene ndagwirayo n’kukonza poyenera kukonza.”
—Anatero mtsikana wina dzina lake Alicia.
Zimene zingakuthandizeni. “
Zimangodalira mmene mukuganizira. Mumangofunika kudziuza kuti mukuyenera kumaliza ntchitoyo ndipo simulola kuti chilichonse chikulepheretseni. Ineyo ndikadziuza zimenezi, zinthu zimandiyendera bwino.”
Mwatanganidwa kwambiri ndi zinthu zina.
Mnyamata wina wazaka 20 dzina lake Nathan, anati: “
Nthawi zambiri anthu amandinena kuti ndimachita zinthu mozengereza, ndipo
sizimandisangalatsa. Sadziwa kuti ndine munthu wotanganidwa kwambiri.” Ngati zimene Nathan wafotokozazi zimakuchitikirani, tayesani kutsatira mfundo izi.
Muziyamba ndi ntchito zosavuta. Mtsikana wina dzina lake Amber anati: “
Munthu wina anandiuzapo kuti ngati ntchito inayake ingatenge m’mphindi 5 kuti ithe, ndi bwino kuigwira nthawi yomweyo.
Zimenezi ndi ntchito monga kusesa ndi kukolopa, kuyanika zovala, kutsuka mbale ndiponso kuimba foni.”
Muziyamba kuchita zofunika kwambiri. Baibulo limati: “
Muzitsimikizira kuti zinthu zofunika kwambiri ndi ziti.” (Afilipi 1:10) Kodi mfundo imeneyi mungaigwiritse ntchito bwanji pa moyo wanu? Mtsikana wina dzina lake Anna anati: “
Ndimalemba zinthu zonse zimene ndikufunika kuchita komanso nthawi imene ndikufunika kumaliza.
Koma chofunika kwambiri n’choti ndimalembanso nthawi imene ndikufunika kugwira ntchito iliyonse komanso nthawi imene ndikufunika kuimaliza.”
Kodi zimenezi zikuoneka ngati zovuta kuchita? Zingaoneke choncho, koma si zovuta. Mfundo ndi yakuti mukalemba zimene mukufuna kuchita, mumagwiritsa ntchito nthawi mwanzeru m’malo mongochita zinthu mwachisawawa nthawi n’kukutherani. Zimenezi zimathandiza kuti musamapanikizike kwambiri. Mtsikana wina dzina lake Kelly anati: “
Kulemba zimene ndikufunika kuchita kumandithandiza kuti ndizichita zinthu mtima uli m’malo.”
Muzipewa zinthu zimene zingakudodometseni. “
Ndisanayambe kugwira ntchito kapena kuchita zinthu zina, ndimauziratu aliyense kwathu kuti asandisokoneze.
Ngati pali chinachake chimene abale anga akufuna kuti ndichite, ndimawapempha kuti andiuziretu ndisanayambe. Ndimathimitsanso foni yanga komanso chipangizo changa chilichonse chimene chingandisokoneze.”
—Anatero Jennifer.
Zimene zingakuthandizeni. “
Ntchito singathe yokha popanda kuigwira. Choncho ngati mukufunika kugwira ntchito inayake, igwireni ndipo musasiye mpaka mutaimaliza. Kuchita zimenezi kumathandiza chifukwa mumakhala ndi mpata wopuma mukamaliza ntchitoyo.”


text:
Apolisi aku Europe amanga materrorist okwana 19.
- Kulongosola
- Gulu la zinthu: Nkhani
- Owona: 175
Apolisi aku Europe amanga materrorist okwana 19.
Apolisi omwe akugwira ntchito mmaiko atatu osiyana aku Europe amanga anthu atatu omwe akwaganizira kuti akukhudzidwa ndi nkhondo yomwe ikuchitika ku Syria.
Amuna atatu ndi mkazi mmodzi ochokera mdziko la Britain amangidwa poganiziridwa kuti akumenya nawo nkhondo mdziko la Syria. Amuna awiri ochokera mdera la Manchester a zaka 29 ndi 18, mkazi waka 21 ochokera mdera la Trafford ndi mwamuna wina wazaka 29 ochokera mdera la Oxford amangidwa ndikuyikidwa kundende.
Mmodzi mwa amuna omwe amangidwa ku Manchester ndi m'bale wa Muhammad Azzam Javeed, amene akusowa ku Syria pambuyo poti adapita kuSyriako.
Apolisi amtundu wa Albanian adamanga anthu okwana asanu ndi awiri kuphatikiza olalikira awiri chifukwa choti adali kulemba anthu kuti apite ku Syria kukamenya nkhondo ndipo adali ndi zida zambiri.
Khoti la Serious crimes lapereka chilamulo choti anthu ena asanu ndi mmodzi amangidwe.
Anthu asanu ndi awiri omwe adamangidwawa akulandira chilango chifukwa chamlandu oti amalembera anthu okamenya nkhondo ku Syria komanso kuwaphunzitsa udani, kukangana ndi kusankhana mitundu mmaiko osiyana siyana ndikusiyana maganizo mchipembedzo.
Oweluza mlandu adati: " Tidapeza zida za nkhondo munzikiti omwe mmodzi mwa anthu olalikirawa komanso mnyumba ya mmodzi wawo."
Nkhaninso ikuti anthu ena okwana asanu ndi awiri komanso mkazi mmodzi agwida ndikumangidwa ku Paris mdziko la France powaganizira kuti adali ndimaganizo ofuna kulowa gulu lokamenya nkhondo ku Syria.


text:
Kodi a Mboni za Yehova Amapereka Chakhumi?
Ayi, ife a Mboni za Yehova sitipereka chakhumi. Ndalama zimene zimathandizira kuti ntchito yathu iziyenda bwino ndi zimene anthu, omwe satchulidwa maina, amapereka mwa kufuna kwawo. Kodi chakhumi n’chiyani ndipo n’chifukwa chiyani a Mboni za Yehova sapereka chakhumi?
Lamulo loti anthu azipereka chakhumi, kapena kuti gawo limodzi mwa magawo 10 alionse a zinthu, linali m’gulu la Chilamulo chimene chinaperekedwa kumtundu wakale wa Isiraeli. Komabe, Baibulo limanena momveka bwino kuti Chilamulo, kuphatikizapo lamulo loti anayenera “kulandira zakhumi,” sichikugwira ntchito kwa Akhristu.
M’malo mopereka chakhumi ndiponso nsembe, a Mboni za Yehova amatsanzira chitsanzo cha Akhristu oyambirira, omwe ankachita zinthu ziwiri kuti utumiki wawo uziyenda bwino. Choyamba, iwo amagwira ntchito yolalikira popanda kulandira malipiro alionse. Chachiwiri, amapereka mwakufuna kwawo ndalama kapena chuma chawo kuti zithandizire pa ntchitoyi.
Choncho timatsatira malangizo amene ali m’Baibulo, akuti: “Aliyense achite mogwirizana ndi mmene watsimikizira mumtima mwake, osati monyinyirika kapena mokakamizika, chifukwa Mulungu amakonda munthu wopereka mokondwera.”


text:
Kodi Baibulo Limati Chiyani pa Nkhani ya Khirisimasi?
Yankho la m’Baibulo
Baibulo silinena deti limene Yesu anabadwa komanso silinena kuti tizikondwerera kubadwa kwake. Buku lina limanena kuti: “
Mulungu sananene kuti anthu azikondwerera Khirisimasi ndipo m’Chipangano Chatsopano palibe pamene ananena kuti tizikondwerera Khirisimasi.”—McClintock and Strong’s Cyclopedia
Ndipo kuona bwinobwino mbiri ya Khirisimasi kungathandize munthu kuzindikira kuti inachokera ku miyambo yachikunja. Baibulo limasonyeza kuti timakhumudwitsa Mulungu tikamamulambira mwanjira imene saivomereza.—Ekisodo 32:5-7.
Mbiri ya miyambo ya Khirisimasi
Kukondwerera kubadwa kwa Yesu: “
Akhristu oyambirira sankakondwerera tsiku limene Yesu anabadwa chifukwa ankaona kuti mwambo wokondwerera tsiku lobadwa la munthu aliyense unali wachikunja.”—The World Book Encyclopedia.
December 25: Palibe umboni wosonyeza kuti Yesu anabadwa pa December 25. Atsogoleri a Tchalitchi ayenera kuti anasankha detili kuti lifanane ndi zikondwerero zachikunja zomwe zinkachitika cha m’nyengo yozizira.
Kupatsana mphatso, kuchita phwando, kuvina: Buku lakuti The Encyclopedia Americana limanena kuti: “
Anthu amasangalala pa chikondwerero cha Khirisimasi potengera chikondwerero chachiroma chotchedwa Saturnalia, chomwe chinkachitika pakati pa mwezi wa December. Mwachitsanzo, anthu ankachita phwando, kupatsana mphatso komanso kuyatsa makandulo.” Buku lina linanenanso kuti pa nthawi ya Saturnalia, “
anthu sankaloledwa kuchita malonda kapena kugwira ntchito.”—The Encyclopædia Britannica.
Magetsi a Khirisimasi: Buku lina limanena kuti anthu a ku Ulaya amakongoletsa nyumba zawo “
ndi magetsi obiriwira” pokondwerera nyengo yozizira komanso pofuna kuthamangitsa mizimu yoipa.—The Encyclopedia of Religion.
Mitengo Yobiriwira: “
Anthu ena ankakhulupirira kuti mtengo winawake wobiriwira unkathandiza anthu mwamatsenga. Anthu ankalambira mtengowu pofuna kuti dzuwa liwale.”—The Encyclopedia Americana.
Mtengo wa Khirisimasi: “
Anthu achikunja a ku Ulaya omwe ankalambira mitengo anapitirizabe kuilambira atalowa Chikhristu.” Iwo “
ankaika mtengo wotchedwa Yule pakhomo kapena mkati mwa nyumba nthawi ya maholide a m’nyengo yozizira” n’kumaulambira.—Encyclopædia Britannica.


text:
MARCH 13, 2014 | NKHANI ZA PADZIKO LONSE
A Mboni za Yehova Akupanga Baibulo Latsopano Lalikulu
NEW YORK—Pofuna kuthandiza anthu ambiri kuti akhale ndi Baibulo, a Mboni za Yehova akupanga Baibulo lalikulu. Baibulo lalikululi ndi la Baibulo la Dziko Latsopano la Malemba Opatulika lomwe linakonzedwanso. Baibulo lalikululi likusindikizidwa ku United States ndi ku Japan ndipo pali mapulani akuti Mabaibulo omwe adzatulutsidwe koyambirira adzakhale okwana 424,000.
A Mboni za Yehova anatulutsa Baibulo la Dziko Latsopano la zilembo za nthawi zonse pa msonkhano umene unachitika pa October 5 mpaka 6, 2013. Msonkhanowu unalumikizidwa patelefoni ndi pa Intaneti m’mayiko 31. Baibulo limeneli, lomwe linakonzedwanso mu 2013, ndi labwino kwambiri kuposa Baibulo limene a Mboni za Yehova anatulutsa mu 1984. Pa October 7, 2013, a Mboni anaika Baibulo latsopanoli papulogalamu ya pakompyuta ndiponso ya pazipangizo za m’manja yotchedwa Laibulale ya JW. Pofika pano, pulogalamuyi yapangidwa dawunilodi maulendo pafupifupi 1.4 miliyoni. Kuwonjezera pamenepa, Baibulo la Dziko Latsopano lokonzedwanso likupezeka pawebusaiti ya www.jw.org m’mitundu yosiyanasiyana, monga PDF ndi EPUB.
Baibulo la Dziko Latsopano lokonzedwanso, kaya losindikizidwa kapena limene mungaone pa Laibulale ya JW ngakhalenso pa Intaneti, lili ndi malifalensi pafupifupi 60,000 padanga lapakati. Malifalensiwa ndi othandiza kwambiri kuti munthu amvetse bwino nkhani zimene akuwerenga m’Baibulo. Komanso m’Baibuloli muli zithunzi za kala, mapu osonyeza malo otchulidwa m’Baibulo, ndiponso matchati osonyeza mmene zinthu zina zinalili kalelo. Mulinso nkhani zakumapeto zofotokoza zinthu zosiyanasiyana, monga mfundo zimene anthu omasulira Baibulo amatsatira pogwira ntchitoyi. M’nkhani zakumapeto zimenezi mulinso mbiri yofotokoza zimene zinkachitika polemba Baibulo komanso politeteza kuti lifike m’nthawi ino.
Mu Baibulo la Dziko Latsopano lomwe linatulutsidwa mu 1984, munali dzina la Mulungu nthawi zokwana 7,000. Koma atafufuza m’mipukutu yakale kwambiri ya Baibulo, apeza kuti pali malo ena angapo pamene pakupezeka dzina la Mulungu, ndipo izi zasonyezedwa m’Baibulo latsopanoli, lomwe linakonzedwanso mu 2013. Mu Baibulo la Dziko Latsopano lokonzedwansoli muli malo atsopano okwana 6, omwe pakupezeka dzina la Mulungu. Dzinali labwezeretsedwa m’malo amenewa potsatira umboni womwe wapezeka m’mipukutu ya ku Nyanja Yakufa komanso m’mipukutu ina yakale kwambiri. Malo amene dzinali labwezeretsedwapo ndi awa: Oweruza 19:18; 1 Samueli 2:25; 6:3; 10:26; 23:14, 16. Nkhani ina yakumapeto ikufotokoza mmene dzina la Mulungu linkagwiritsidwira ntchito m’Chiheberi chakale komanso Chigiriki chakale. Nkhaniyo ikufotokozanso mmene dzinali likupezekera m’Mabaibulo ambirimbiri a masiku ano m’zinenero zochuluka zedi.
Kwa zaka zambiri, a Mboni akhala akusindikiza, kugawira, komanso kumasulira Baibulo la Dziko Latsopano. Ndipotu akatswiri ambiri amaphunziro amayamikira Baibuloli kuti linamasuliridwa molondola. Baibulo la Dziko Latsopano lachingelezi linatulutsidwa lathunthu koyamba mu 1961. Kenako mu 1963, nyuzipepala ya The New York Times inanena kuti Baibulo la Dziko Latsopano liyamba kupezekanso m’zinenero zina 6, potsatira zimene a Mboni alengeza pamsonkhano wawo umene unachitika kusitediyamu ya Yankee. Pofika pano, a Mboni amasulira Baibulo la Dziko Latsopano m’zinenero zoposa 120. Koma m’zaka zaposachedwapa, Komiti Yomasulira Baibulo la Dziko Latsopano inasankha zoti imasulirenso Baibulo la Dziko Latsopano n’cholinga choti ligwirizane ndi mmene chinenero chilili masiku ano. Komitiyi inasankhanso zoti ilembe momveka bwino mawu ena ovuta amene anali m’Baibulo. Izi zathandiza kuti Baibulo la Dziko Latsopano, limene lakonzedwansoli, likhale losavuta kuwerenga komanso losavuta kumvetsa.
Poikira ndemanga pa nkhaniyi, Bambo J. R. Brown, omwe ndi mneneri wa Mboni za Yehova kulikulu lawo la padziko lonse, anati: “Kwa zaka zoposa 50 zapitazo, takhala tikusangalala kwambiri kulandira Mabaibulo a Dziko Latsopano. Koma panopa chisangalalo chake n’chodzaza tsaya chifukwa tangolandira kumene Baibulo la Dziko Latsopano limene lakonzedwanso. Cholinga chathu n’chakuti munthu aliyense azitha kumvetsa Malemba Opatulika. N’chifukwa chake Baibuloli lamasuliridwa ndi mawu olondola, aulemu, komanso amene munthu aliyense angathe kumva mosavuta.”
Lankhulani ndi:
Kuchokera m’mayiko ena: J. R. Brown, Office of Public Information, tel. +1 718 560 5000


text:
Kodi Sayansi Imagwirizana ndi Baibulo?
Yankho la m’Baibulo
Inde. Ngakhale kuti Baibulo si buku la sayansi, limafotokoza molondola zinthu zokhudza sayansi. Tiyeni tione zitsanzo zingapo zimene zingatithandize kudziwa kuti Baibulo limagwirizana ndi sayansi. Tionanso mfundo zina zokhudza sayansi zopezeka m’Baibulo zimene zinkasiyana kwambiri ndi zikhulupiriro za anthu ambiri pa nthawi imene Baibulo linkalembedwa.
Zinthu zonse zinachita kulengedwa. (Genesis 1:1) Koma nthano zambiri zakale zimafotokoza kuti zinthu zonse zimangokhalako zokha. Anthu a ku Babulo ankakhulupirira kuti milungu yochokera m’nyanja ziwiri ndi imene inabereka chilengedwe chonsechi. Ndiponso nthano zina zimanena kuti chilengedwechi chinachokera m’dzira linalake lalikulu.
Zinthu zonse m’chilengedwe zimachita zinthu motsatira malamulo a m’chilengedwe osati motsatira milungu inayake. (Yobu 38:33; Yeremiya 33:25) Nthano zambiri m’dzikoli zimasonyeza kuti milungu ndi yamphamvu kwambiri moti ikhoza kuchitira anthu zilizonse zimene ikufuna, kaya zabwino kapena zoipa.
Dziko lapansi lili m’malere. (Yobu 26:7) Anthu ambiri akale ankakhulupirira kuti dziko lapansi ndi lafulati ndipo lili pamsana pa nyama inayake yaikulu monga njati komanso kamba.
Madzi amachoka m’nyanja, m’mitsinje komanso m’malo ena kupita kumwamba monga nthunzi ndipo kenako amagwanso padzikoli monga mvula, chipale chofewa kapena matalala ndipo amapitanso m’mitsinje. (Yobu 36:27, 28; Mlaliki 1:7; Yesaya 55:10; Amosi 9:6) Agiriki akale ankaganiza kuti madzi a m’mitsinje amachokera m’nyanja za pansi pa nthaka, ndipo anthu akhala akukhulupirira zimenezi mpaka m’zaka za m’ma 1700.
Mapiri amatha kuphulika kuchokera pansi pa nthaka. Ndipo mapiri amene alipo panopa anali mkati mwa madzi a m’nyanja. (Salimo 104:6, 8) Koma nthano zambiri zimasonyeza kuti mapiri analengedwa m’mene alilimu ndi milungu.
Malangizo okhudza ukhondo amene ankateteza anthu. M’malamulo amene anaperekedwa ku mtundu wa Aisiraeli munali lamulo oti azisamba m’manja akagwira mtembo. Lamulo lina linali loti anthu odwala matenda oti akhoza kupatsira anthu ena aziwapatula, ndipo lina linali loti komanso kufotsera zoipa akadzithandiza. (Levitiko 11:28; 13:1-5; Deuteronomo 23:13) Koma pa nthawi imene Aisiraeli ankapatsidwa malamulowa, Aiguputo ankaika pa zilonda mankhwala okhala ndi ndowe za munthu.
Kodi Baibulo lili ndi mfundo zolakwika zokhudza sayansi?
Tikafufuza bwino zimene zili m’Baibulo, tingayankhe kuti ayi. Tiyeni tione zinthu zina zimene anthu amanena zokhudza mfundo za sayansi zimene zili m’Baibulo:
Zimene ena amakhulupirira: Baibulo limanena kuti dzikoli linalengedwa kwa masiku 6 ndipo tsiku lililonse linali lamaola 24.
Zoona: Baibulo limanena kuti Mulungu analenga zinthu zonse kale kwambiri. (Genesis 1:1) Ndiponso kutalika kwa nthawi imene Mulungu analengera zinthu zonse, imene yatchulidwa kuti masiku mu Genesis chaputala 1, sikunafotokozedwe. Ndipotu nthawi yonse imene Mulungu analengera dzikoli lapansi ndi kumwamba imatchulidwa kuti “tsiku.”
Zimene ena amakhulupirira: Baibulo limanena kuti Mulungu anayamba kulenga zomera asanalenge dzuwa kuti lizithandiza zomerazo.
Zoona: Baibulo limasonyeza kuti Mulungu analenga dzuwa, lomwe lili m’gulu la nyenyezi za “kumwamba,” zomera zisanalengedwe. (Genesis 1:1) Kuwala kochokera ku dzuwa kunayamba kuoneka padziko lapansi mkati mwa “tsiku” loyamba, lomwe linali nthawi yaitali kwambiri. Ndiyeno pa “tsiku” lachitatu, kuwala kwamphamvu kochokera kudzuwa kunafika padziko lapansi ndipo kukanatha kuthandiza zomera. (Genesis 1:
Zimene ena amakhulupirira: Baibulo limanena kuti dzuwa limazungulira dziko lapansi.
Zoona:Lemba la Mlaliki 1:5 limati: “Dzuwa limatuluka ndipo dzuwa limalowa, kenako limathamanga mwawefuwefu kupita kumalo ake kuti likatulukenso.” Komabe lembali likufotokoza zimene ife timaona padziko lapansi pano zokhudza kuyenda kwa dzuwa. Masiku ano anthu amanenabe kuti “dzuwa latuluka” ndiponso “dzuwa lalowa” ngakhale kuti amadziwa zoti dziko ndi limene limazungulira dzuwa.
Zimene ena amakhulupirira: Baibulo limanena kuti dziko lapansi ndi lafulati.
Zoona: M’Baibulo muli mawu akuti “kumalekezero a dziko lapansi.” Mawu amenewa sakutanthauza kuti dziko lapansi ndi lafulati kapena kuti lili ndi pothera. (Machitidwe 1:8) Zimenezi zikufanana ndi mawu ophiphiritsa akuti “kumalekezero anayi a dziko lapansi,” omwe amatanthauza dziko lonse lapansi. Masiku anonso, anthu amakonda kugwiritsa ntchito mawu akuti kum’mawa, kumadzulo, kumpoto ndi kum’mwera, mophiphiritsa.
Zimene ena amakhulupirira: M’Baibulo muli mfundo yosonyeza kuti chingwe chokwanira kuzunguliza chinthu chinachake chozungulira ngati mpira, chingafunike kuchigawa patatu kuti chikwanire kudutsa pakati m’pakati pa chinthucho.
Zoona: Miyezo ya “thanki yamkuwa” yomwe ili pa 1 Mafumu 7:23 ndi 2 Mbiri 4:2, ikusonyeza kuti pakamwa pa thankilo panali papakulu mikono 10, kuyeza modutsa pakati pa kamwayo. Ndiyeno ‘pankafunika chingwe chotalika mikono 30 kuti ayeze kuzungulira kwa thankiyo.’ Manambala a miyezoyi mwina sanali ndendende ngati mmene atchulidwira. N’kuthekanso kuti miyezoyi ndi yophatikiza miyezo ya kutalika kwa kunja ndi mkati mwa thankilo.